6 Sebab Mengapa Anda Perlu Memilih Kabinet Dapur Aluminium?

Kabinet dapur antara item yang mampu melengkapkan ruangan dapur anda. Kabinet dapur dipilih berasaskan material, reka bentuk, fungsi dan kos. Setiap jenis material kabinet mempunyai kebaikan dan kekurangannya sendiri. Jadi bagi anda yang ingin memilih kabinet jenis aluminium, ini merupakan kelebihannya.

Permukaan kaunter atau lebih dikenali sebagai countertop merupakan permukaan mendatar untuk membuat kerja di dapur atau kawasan penyediaan makanan. Kaunter selalunya akan berada di atas dan di sokong oleh kabinet. Permukaan ini mesti diletakkan pada paras yang ergonomik bagi memudahkan pengguna melakukan kerja-kerja penyediaan. Pelbagai jenis bahan atau material yang boleh digunakan untuk membina countertop mengikut kesesuaian dan penggunaan pada dapur masing-masing. Jadi apakah perkara yang paling penting untuk diambil kira sebelum memilih countertop?

Ya, bahan yang dipilih perlu tahan lama dan sudah tentunya perlu kelihatan cantik di dapur anda. Tetapi yang paling penting, ia mesti dapat menahan cabaran masakan Malaysia. Itulah sebabnya pilihan permukaan kaunter dapur adalah sangat penting. Bagi memilih material yang betul, anda perlu tahu dan peka tentang penggunaan dapur. Adakah anda meletakkan kuali panas terus ke atas kaunter? Atau menggunakan batu lesung di atas kaunter untuk menumbuk sambal?  Ini material sesuai IMPIANA cadangkan untuk pertimbangan anda semua.

LAMINATE

Laminate diperbuat daripada plastik sintetik dengan permukaan licin yang mudah untuk dibersihkan. Kepingan laminate dipotong mengikut saiz tertentu selain mempunyai banyak pilihan warna dan tekstur. Bahan ini mudah untuk dijaga dan juga tahan lama tetapi jika terdapat sebarang calar ataupun kesan tercabut, itu adalah mustahil untuk dibaiki melainkan anda menukar semuanya kepada yang baru.

SOLID SURFACE

Solid surface datang dalam pelbagai rupa dan warna. Namun, bahan ini memerlukan penyelenggaraan dari masa ke masa, bagi membantu untuk mengekalkan ketahanannya. Walaupun kalis haba dan mudah untuk dibersihkan, solid surface boleh tercalar dan terbakar.

JUBIN SERAMIK

Jubin seramik adalah bahan yang tahan lama dan mudah dibersihkan. Tambahan pula harganya yang murah dan anda mempunyai pelbagai pilihan yang sesuai untuk countertop kediaman. Kerana ia mudah dipasang, anda boleh lakukannya sendiri bagi menjimatkan kos dan masa.

CONCRETE

Permukaan kaunter konkrit menawarkan kedua-dua fungsi dan kecantikan, memberikan anda keupayaan untuk mewujudkan permukaan dengan pelbagai warna, bentuk atau saiz. Tekstur dan kemasan disediakan untuk disesuaikan dengan gaya reka bentuk sama ada moden, kontemporari mahupun industri. Kemasan ini juga sememangnya tahan lasak dan mudah untuk dibersihkan dan dijaga.

KAYU

Santai, rustic dan tidak lapuk dek zaman; ini adalah tiga perkataan untuk menggambarkan countertop yang diperbuat daripada kayu. Bukan sahaja dari segi estetik, bahan ini juga kuat dan tahan sehingga bertahun-tahun lamanya. Selain itu, kayu juga merupakan bahan kalis haba, bermakna anda tidak perlu bimbang tentang periuk panas yang anda letakkan diatasnya.

MARBLE

Merupakan pilihan paling mudah jika anda seorang yang mementingkan kemewahan kerana marble akan membuatkan dapur anda tampak lebih elegan dan sesuai dipadankan dengan konsep kontemporari. Tetapi penjaan yang rapi perlu diberikan kerana material marmar ini berliang dan jika tertumpah bahan pewarna perlulah dibersihkan dengan segera agar tidak merosakkan keaslian kaunter marmar tersebut.

GRANITE

Jika anda mempunyai bajet yang banyak dan tidak kisah untuk berbelanja demi mendapatkan permukaan kaunter idaman, Granite adalah pilihan yang tepat. Ia serta merta akan menjadikan dapur anda lebih elegan dan ekslusif. Bahan yang tahan lama, kuat dan menarik ini juga kalis haba, susah untuk di calar dan kemek.

Microwave, ramai yang faham penggunaannya hanya untuk memanas makanan. Namun, ada microwave atau ketuhar gelombang mikro ini mempunyai fungsi sama seperti oven atau pemanggang. Namun hasilnya tidaklah sebaik pembakar. Apa yang anda tahu cara pengguna microwave? Sudah pastinya, di larang sama sekali menggunakan peralatan besi seperti pinggan atau sudu. betul tak? Selain tu, apa tip atau cara penggunaan microwave yang anda tahu?

Sebenarnya, ramai yang tak pasti dan tak tahu cara atau tip penggunaan microwave. Antaranya adalah:

1. Jangan cuba resepi yang mengandungi atau memerlukan banyak air. Kandungan haba yang terdapat di dalam microwave tidak sesuai untuk masakan jenis berair. ia akan cepat mengering malah kalau untuk tujuan masakkan, makanan tadi tak masak.

2. Susun makanan secara tertib. Pastikan susun makan mengikut saiz dan bentuk. Seperti kentang, susun dalam bentuk bulatan atau empat segi sekeliling supaya di tengah-tengah kosong dan ruang haba dapat berputar

3. Tutup bekas yang digunakan untuk mengelak makanan dari mudah terpercik dan mengotorkan microwave anda. Di samping itu juga, ia lebih mempercepatkan makanan tadi masak kerana terdapat penutup yang memerangkap di dalam bekas makanan

4. Kerap kacau makanan anda. Ia bagi tujun untuk memastikan proses memasak atau memanas dapat dilakukan sama rata

5. Potong makanan menjadi saiz yang lebih kecil. Ini bergantung kepada jenis masakan dan makanan. Jika bersesuaian, lakukan. Saiz lebih kecil mempercepatkan proses masakan dan pemanasan

6. Cucuk pada makanan yang mempunyai tekstur kenyal dengan menggunakan garfu. Jika anda memanas atau memasak makanan seperti kentang, ayam, sosej cucuk-cucuk permukaan makanan anda dengan menggunakan garfu untuk memastikan ia lebih cepat dimasak dan mengelakkan berlakunya bunyi letupan kecil di dalam microwave.

7. Letakkan segelas air bagi mengelak makanan yang dipanaskan dari cepat kering. Letakkan secawan atau segelas air bersebelahan dengan bekas makanan.

8. Elak memasak atau memanaskan bahagian kepala ikan. Bahagian matanya lebih mudah meletup

9. Letakkan makana di dalam pinggan dan bentukkan bulatan bahagian tengah. Biarkan bahagaian tersebut kosong. Ia membolehkan edaran udara panas dapat di agihkan pada keseluruhan makanan

10. Pastikan microwave sentiasa bersih selepas digunakan. Ini bermakan, selasai memanas atau memasak, lap keseluruhan permukaan microwave anda. Jika tidak bukan sekadar kotor, bau lembap akan terperangkap di dalam microwave tadi.

Masa kecil-kecil kalau ada siaran TV mengenai program jual barang dalam talian, admin suka tengok. Tengok je, bukan beli tau. Sehinggalah kini ia menjadi tren. Al Maklumlah, ada kalanya barang-barang yang dijual dalam talian sangat menarik dan lebih murah dari pasaran.

Tapi dalam banyak-banyak barang yang dipaparkan masa admin kecil dulu adalah sekeping besi aluminium. Apa hebatnya barang ni? Kegunaan yang paling menarik hati admin adalah ia mampu menyah beku ikan, daging atau ayam dengan cepat. Masa tu rasa macam best sangat kalau ada alat tu. Sebab ia boleh mempercepatkan kerja mak admin. Tak perlu lah lagi merendam ayam atau ikan.Tapi apakan daya, Kecil lagi. Ha, nampak tak bertapa prihatin nya admin masa kecil-kecil terhadap mak. Hehehe..

Maka lahirlah satu ilham untuk letakkan sahaja barang beku tadi atas bekas aluminium. Memang lah tak secepat alat yang dijual dalam TV tu. Tapi paling tidak ia masih mengekalkan khasiat ikan atau ayam berbanding direndam dengan air.

Tiba-tiba, admin terjumpa perkongsian dari En Syamsul Amir Abdul Manaf yang dikongsikan di dalam page Petua Ibu. Dia pun guna kaedah yang sama untuk nyah bekukan daging, ayam atau ikan yang baru keluar dari peti ais.

Berikut adalah cara yang digunakan untuk nyahbeku barang dari peti ais yang dilakukan oleh En Syamsul:

Caranya adalah dengan mengapit daging yang baru keluar dari peti sejuk dengan periuk besi dan tudung periuk besi dan biarkan selama 30 minit.. Anda akan dapat lihat kesannya

Apa logiknya guna periuk besi? Periuk besi berfungsi sebagai konduktor haba. Di sekeliling periuk besi tu ada udara. Haba suhu bilik akan dipindahkan dari udara kepada daging yang sejuk tu secara berterusan melalui proses “convection current” melalui periuk besi

Jadi, untuk memastikan ayam atau ikan tadi cepat dinyah beku kan, sebaiknya pastikan setiap permukaan ayam atau ikan tadi bersentuhan dengan permukaan periuk.


Buat Kolam Hiasan Daripada Tayar Terpakai, Sangat Kreatif!

Ada atau tidak di kalangan anda yang mahu mempunyai sebuah kolam hiasan di ruang laman rumah namun oleh kerana faktor masalah kekangan bajet yang dihadapi, kehendak anda itu tidak dapat untuk direalisasikan.

Malah tidak dinafikan, boleh dikatakan hampir semua orang gemarkan untuk mempunyai sebuah kolam hiasan supaya dekorasi ruang laman rumah tampak lebih menarik. Betul tak?

Bagi anda yang mahu mempunyai sebuah kolam hiasan di ruang laman rumah dengan kos bajet yang rendah serta murah, mungkin tip bermanfaat ini boleh dijadikan sebagai contoh dan panduan kepada anda.

Jadi, apa kata anda hasilkan sendiri sebuah kolam hiasan daripada bahan-bahan terpakai seperti tayar lama dan batu-batuan semula jadi sahaja. Anda boleh lihat bagaimana cara untuk melakukannya pada gambar yang tertera di bawah:

LANGKAH 1

LANGKAH 2

LANGKAH 3

LANGKAH 4

Antara bahan lain yang perlu anda sediakan bagi untuk menghasilkan sebuah kolam hiasan dengan kos bajet yang rendah adalah seperti kain rentang plastik atau kanvas, simen serta beberapa tanaman pokok sebagai hiasan.

Lihatlah hasilnya, sangat menakjubkan dan apa yang paling penting anda boleh menghasilkan sebuah kolam hiasan dengan kos bajet yang rendah serta murah. Dengan ini, kehendak anda untuk mempunyai sebuah kolam hiasan di ruang laman rumah berjaya direalisasikan.

5 langkah mudah untuk pangkas pokok muda yang ramai tak tahu. Jangan takut untuk mencantas atau memangkas pokok dan tumbuhan renek di laman rumah anda. Hanya beberapa minit sahaja perlu diperuntukkan untuk memangkas softscape yang terdapat di halaman rumah supaya ia sentiasa berdaun lebat, berbunga dan sihat.

Namun, kita sering mengabaikan dan tidak melakukan proses pangkas pokok dengan betul dan secara berjadual. Ini disebabkan kita kurang terdedah kepada pengetahuan dan beranggapan kerja-kerja pemangkasan memerlukan peruntukan masa yang lama. Ada pula yang khuatir, jika pemangkasan dilakukan ia akan menyebabkan pokok tidak cantik dan mati. Hakikatnya, jika ia dilakukan secara berjadual dengan teknik yang betul, ia dapat membantu anda untuk memastikan laman rumah sentiasa rapi dan indah.

Oleh itu, ikuti langkah-langkah dan tip yang telah disediakan untuk memastikan anda menguasai teknik pangkas pokok yang betul.

Sebab untuk melakukan pemangkasan pokok muda

5 langkah untuk memangkas pokok muda

1. Buang bahagian yang telah rosak, mati atau hampir mati, kering dan berpenyakit. Pastikan silara pokok diperiksa rapi untuk mengenal pasti dahan atau ranting yang berpotensi menjadi ancaman kepada pokok.

2. Pilih leader (batang pokok utama) yang paling stabil dan kukuh. Untuk mendapatkan pokok yang cantik dan berkualiti, hanya sebatang leader yang diperlukan untuk menyokong keseluruhan struktur pokok. Jika terdapat lebih leader, pemangkasan leader yang tidak kukuh perlu dilakukan segera. Kenal pasti terlebih dahulu leader yang paling tegak dan kuat untuk dijadikan penyokong struktur pokok.

3. Pilih dahan rendah (lowest permanent branch) yang paling kukuh dan sesuai untuk membentuk kanopi pokok. Kenal pasti dahan pokok yang paling bawah yang mempunyai sambungan yang paling baik dan cantik dengan Ia seharusnya dijadikan sebagai dahan pokok pertama dan buangkan dahan lain berhampiran dengannya untuk memberi ruang kepada ranting dari dahan tersebut bergerak bebas. Diameter ideal untuk dahan pertama haruslah separuh dari ukuran leader tempat dahan tersebut bersambung.

4. Pilih dahan kedua (scaffold branch). Scaffold branch ialah dahan yang tumbuh selepas lowest permanent branch. Ia berfungsi membentuk keseluruhan kanopi pokok. Pastikan scaffold branch yang dipilih mempunyai sambungan baik dan ukuran diameternya tidak lebih dari setengah ukuran Jarak antara scaffold branch perlulah seragam sama ada secara vertikal atau kedudukan jejarinya di sekeliling leader. Jarak vertikal antara dahan haruslah 18 inci untuk pokok besar manakala 12 inci untuk pokok kecil. Jarak jejari setiap scaffold branch haruslah seimbang antara satu sama lain mengelilingi leader.

5. Pilih temporary branch di bahagian bawah lowest permanent branch. Sebahagian atau hampir semua ranting atau dahan kecil yang terdapat di bahagian lowest permanent branch boleh dikekalkan sebagai temporary branch. Ia merupakan dahan yang berdiameter tidak lebih 2 inci dan bersambung terus dengan  Temporary branch amat penting di awal pertumbuhan pokok muda kerana ia membantu membentuk batang pokok yang kuat ketika proses fotosintesis berlaku. Apabila pokok mula matang dan meninggi, temporary branch perlu dibuang atau ia perlu dicantas apabila ukuran diameternya mencecah 2 inci.

Risau tikar getah asyik menggelembung dan koyak. Apa kata kita tukar guna cat epoxy. Ramai kata, cat epoxy ni perlu upah kontraktor untuk dapatkan hasil yang kemas. Sebab jenis cat ni bukan boleh pakai sapu je. Perlu tertib dan tak boleh salah langkah.

DIY kabinet dapur lama usia 10 tahun guna empat bahan, terus nampak macam baru. Jangan buah ya kabinet dapur lama. Bila kita ‘mekap’ sikit kabinet lama ini, terus nampak macam kabinet baru.

Modal yang diperlukan pun tidaklah banyak. Hasilnya tentu memuaskan hati. Sayang kalau nak dibuang sedangkan kabinet dapur itu masih elok dan kukuh. Hanya ‘rupa parasnya’ sahaja yang nampak buruk.

KEADAAN ALMARI ASAL:

1. Cabut semua drawer, keluarkan pemegang pintu dan skru.

2. Guna spray paint (MR.DIY) untuk pemegang pintu dan skru.

*Pastikan semua permukaan dispray dan biarkan ia kering.

*Sebelum guna spray, lapik dahulu sebab kalau terkena lantai memang susah nak tanggal.

3. Guna kertas pasir untuk ratakan permukaan kayu yang ingin dicat.

4. Lap semua habuk kesan dari kertas pasir terlebih dahulu.

5. Sapu satin glo Nippon Paint pada permukaan warna kuning sebagai base.

*Sapu dua layer. Pastikan lapisan pertama kering sebelum sapu lapisan kedua.

6. Sapu Glitter Gold Nippon Paint pada bahagian kuning itu.

*Pastikan yang satin glo kering dulu sebelum apply Glitter Gold Nippon Paint. Boleh skip step ini kalau nak finishing yang tiada glitter.

7. Sapu Nippon Timber Finish pada seluruh kawasan permukaan yang lain.

*Yang ini kita buat 1 layer sahaja sebab satu layer pun sudah cantik. Terpulang kalau nak buat 2 layer, bergantung kepada finishing yang kita nak.

*Jangan sentuh bahagian yang disapu cat timber finish itu selagi belum kering sebab kotoran mudah melekat pada permukaan itu.

8. Selepas semua sudah kering, bolehlah pasang semula pemegang pintu dan drawer.

INILAH HASILNYA:


Kalau Anda Tidak Ikuti Cara Ini, Boleh Mengakibatkan Binatang Beracun Keluar Dari Sinki!

Sinki anda sering tersumbat selepas mencuci pinggan atau periuk? Jangan risau. Masalah sinki selalu tersumbat sudah menjadi perkara biasa di setiap rumah. Itu semua disebabkan ada kerak-kerak makanan atau saki baki makanan yang kita tidak buang dahulu dalam tong sampah malah terus basuh di sinki. Jadi, bila dah jatuh dalam sinki, mulalah dia berkumpul dan tutup ruang dalam sinki tersebut. Walaubagaimanapun, tidak perlu risau kerana kini saya akan menerangkan beberapa cara yang boleh menangani masalah tersebut.

Garam Kasar

Sebagai permulaan, ini mungkin cara paling mudah kerana kebanyakan rumah mengandungi garam. Untuk lebih berkesan, garam kasar perlu digunakan. Prosedurnya agak mudah. Tuangkan garam kasar ke dalam longkang sinki. Tuangkan air mendidih ke dalam petikan selepas itu. Sekelip mata sahaja sisa kotoran akan larut dan sinki kembali licin!

Ingat untuk menggunakan air panas daripada air mendidih. Takut menyebabkan kerosakan selanjutnya pada longkang sinki.

Sabun Pencuci Pinggan Mangkuk

Kaedah berikut adalah menggunakan sabun pencuci pinggan. Anda boleh menggunakan mana-mana jenama, seperti Sunlight, Joy, Good Maid, atau 1Malaysia. Anda memerlukan beberapa sudu teh sabun basuh pinggan mangkuk ini, serta kira-kira 2-liter air panas. Jika anda ingin gembira, gunakan periuk untuk memanaskan air kerana sisa makanan, longkang dapur kerap tersumbat dengan minyak dan gris. Detergen ini boleh membantu dalam pelarutan minyak dan sisa makanan.

Baking Soda Dan Cuka

Kaedah seterusnya adalah kaedah yang sering digunakan oleh orang Malaysia iaitu menggabungkan baking soda dan cuka. Dalam balang, satukan kira-kira 1/3 cawan baking soda dan 1/3 cawan cuka. Tuangkan adunan ini ke dalam longkang sinki yang tersumbat sebaik sahaja ia mula berbuih. Benarkan menunggu selama 10 minit untuk mendapatkan respons yang lebih menyeluruh. Kemudian, bilas dengan air panas seperti di atas.

Seperti yang kita sedia maklum, kedua-dua bahan ini agak penting bukan sahaja untuk memasak tetapi juga untuk mencuci. Jadi, jika anda belum mempunyai kedua-dua komponen ini, anda boleh membelinya dan sediakannya.

Dan yang terakhir adalah,

Guna Dawai/ Drain Snake

Orang dulu-dulu sebelum ini, mereka hanya penyangkut perisai digunakan untuk memadankan sinki yang disekat. Gunakan ular longkang jika anda ingin mencuba kaedah yang lebih mudah. Alat ini menyerupai tali logam atau plastik. Boleh dibeli di kedai DIY atau peruncit terpilih dengan harga RM2. Hanya letakkan satu hujung ke dalam longkang sink untuk menggunakannya. Apabila ia kelihatan tersekat, putar beberapa kali untuk membiarkan objek tersumbat itu berkumpul. Kemudian, tarik perlahan-lahan. Kemudian, bilas dengan air panas. Jika ia masih tersumbat, cuba lagi beberapa kali.

Maka dengan itu, ini sahajalah beberapa cara mudah yang saya kongsikan untuk menangani masalah sinki tersumbat di rumah. Haa lepas ini, jangan tersumbat lagi sudah lah. Hahahahaha.

Zaman belum berjinak dengan pokok, air basuhan beras ni memang akan buang je. Namun semenjak dah berjinak dengan tanaman, air bilasan beras ni Huda akan guna untuk pokok-pokok.

Bilasan air beras yang berwarna putih disebabkan oleh kanji. Ia mampu menggalakkan pembiakan bakteria baik untuk akar.
Ada juga mineral seperti nitrogen, potassium dan phosphorus dalam air beras. Semua tu bagus untuk tumbesaran pokok. Hah, ingat manusia je ke yang nak mineral. Pokok pun nak.

Satu lagi buat macam ni supaya kurangkan pembaziran air. #zerowaste.

Subur juga pokok-pokok ni, padahal tuan dia tak baja pun.

Zaman belum berjinak dengan pokok, air basuhan beras ni memang akan buang je. Namun semenjak dah berjinak dengan…

Tepung naik sendiri antara bahan penting dan mudah kalau nak buat kek atau roti yang gebu gebas. Bagi kami yang tak pro membakar, memang boleh jadi jem kalau tak ada tepung naik sendiri jika tertera di dalam resepi ia adalah bahan utama. Nak beli pun, bukannya habis digunakan melainkan kalau jenis rajin mengguli dan membakar.

Bahan-bahan:
500G TEPUNG GANDUM
7SUDUTEH BAKING POWDER
1SUDUTEH GARAM

Cara-cara:
Campur semua bahan dan ayak sebanyak tiga kali

Bila kita membeli sebarang fabrik tak kira lah pakaian, karpet, langsir, alas meja dan sebagainya, pasti ada label yang terjulur keluar. Kebiasaanya, ramai ambil keputusan untuk buang label tersebut melainkan yang memaparkan brand. Betul tak? Tahu kah anda, sebenarnya label yang berlapis-lapis itu adalah cara atau teknik penjagaan fabrik tersebut. Ini bermakna, ia adalah penting.

Ramai tak ambil endah pun dengan “care label” tersebut. Sebab itu lah fabrik yang anda gunakan tidak tahan lama kerana teknik penjagaan terutama untuk cucian tidak mengikut cara penjagaan yang telah ditetapkan di label tersebut. Jadi, lepas ni kalau ada fabrik yang dibeli mempunyai care label tue TOLONG JANGAN BUANG.

Tapi, adakah anda faham maksud pada care label tersebut. Sebab kebiasaanya, hanya simbol sahaja yang tertera. Jadi, anda perlu simpan artikel ini sebagai rujukkan.

Simbol basuhan
kebiasaanya, simbol basuhan menentukan jenis basuhan dan suhu yang disrankan. untuk basuhan yeng mempuyai petunjuk suhu ia akan tertera dalam bentuk angka atau dot.

Untuk suhu yang menggunakan simbol dot seperti berikut: Satu Dot = 30 C
Dua Dots = 40 C
Tiga Dots = 50 C
Empat Dots = 60 C
Lima Dots = 70 C
Enam Dots = 95 C

permanent press: Ia membawa maksud fabrik tersebut telah di beri satu rawatan kima khas untuk mengekalkan bentuknya. Jadi, untuk fabrik yang mempunyai simbul ini, ia tak boleh di gosok atau iron. Terdapat juga gambungan simbol basuhan yang mempuyai petunjuk suhu dan satu garisan di bawahnya

Gentle care: Untuk cucian lembut ia mempunyai dua garisan di bawah simbol basuhan. Kebiasaanya di gunakan untuk fabrik jenis lembut seperti sutera, lycra atau fabrik yang mempunyai manik atau perincian lain

Hand wash: Bila tertera simbol basuhan dengan tangan, ia menunjukkan fabrik tersebut hanya boleh di basuh dengan cucian tangan sahaja. Untuk fabrik cucian tangan, hanya sabun yang jenis lebut sesuai digunakan.Jadi, pastikan label pada sabun yang di beli sesuai digunakan untuk cucian tanagan

do not wash: Terdapat juga sebahagian fabrik yang langsung tidak boleh di cuci. Kebiasaanya, fabrik yang mempunyai simbul ini hanya sesuai untuk cucian kering

Simbol peluntur

Sama ada fabrik anda boleh dibasuh dengan peluntur atau pun tidak, ia mempunyai simbol tiga segi. Jika segi tiga tersebut kosong di dalam ia menunjukkan fabrik tersebut boleh di basuh dengan peluntur apabila perlu

Bleaching with chlorine allowed: Simbol CL di dalam segi tiga pada care label fabrik menunjukkan pakaian tersebut sesuai untuk cucian yang mempunyai chlorine

Non-chlorine bleach only: Apabila simbol tiga segi tersebut mempunyai loretan di dalam, ini bermaksud cucian peluntur yang digunakan tidak mempunyai bahan chlorine.

Do not bleach: Fabrik yang mempunyai simbol tiga segi yang berwarna sepenuhnya dengan tanda pangkah ia tidak boleh di basuh dengan peluntur. Kebiasaany, fabrik jenis polyster dan di celup pewarna mempunyai simbol ini

Simbol atau kaedah pengeringan

Tubler dry: Untuk simbol keringan biasa, ia mempunyai tanda empat segi dan bulatan di dalamnya

Tumble dry temperature: Seperti simbol cucian, apabila simbol pengering mempunyai dot atau suhu, ia menunjukkan suhu maksimum yang boleh digunakan untuk mengeringkan fabrik tersebut. Jadi, pastika ketika mengeringkan pakai tersebut. setkan suhu pada mesin pengering

Do not tumbler dry: simbol pengering yang dipangkah menunjukkan fabrik tersebut hanya sesuai dikeringkan secara jemur sahaja. Tak boleh guna mesin pengering

Simbol dan cara menggosok

Kebiasaanya, simbol gosok disertakan dengan petunjuk suhu sama adala dalam bentuk dot atau nombor

Do not iron: Fabrik yang tidak boleh di gosok, tertera simbol iron bertanda pangkah

Simbol cucian kerinag (dry cleaning)

Dry clean: Untuk pakaian yang sesuai untuk cucian kering ia mempunyai bentuk bulat Do not dry clean: Jika bulatan tersebut ebrtanda pangkah, ini bermaksud pakaian tersebut tidak sesuai untuk dry clean Dry clean only: Jika fabrik tersebut hanya sesuai untuk cucian kering sahaja, di dalam bulatan tersebut terdapat huruf “P”. Ini bermakna, fabrik tersebut tidak boleh dicuci dengan air langsung


(Gambar) Macam Tak Percaya Dekor Rumah Bujang Sesempurna Ini

Ramai beranggapan untuk menghias rumah memerlukan tenaga kerja yang ramai, kalau yang membantu itu sanak saudara mungkin upahnya belanja makan dan minum selepas siap segala kerja deko tetapi lain pula halnya kalau kita mengupah pihak lain untuk membuat pemasangan, perlunya membayar kos tenaga kerja dan pelbagai lagi kos tambahan.

Untuk mengisi masa lapang, dia banyak merujuk laman web dekorasi rumah dan gabungkan dengan ilhamnya yang tersendiri. Selain itu, pemilik kediaman ini hanya memilih konsep hiasan minimalist berikutan masih belum mendirikan rumah tangga dan suka dengan tema yang simple serta tidak serabut.

Menurut perkongsian gambar daripada tuan rumah, penulis amat terkejut dengan hasil dekorasi rumah ini kerana setiap ruang kediaman tidak dibiarkan kosong tanpa hiasan. Daripada ruang parkir hadapan rumah hinggalah ke dapur, ada sahaja idea bijak pemilik untuk mencatikkan rumah.

Dari porch, pemilik banyak meletakkan tumbuhan segar dan juga sebuah bangku untuknya berehat sebentar sebelum masuk ke rumah atau memakai kasut sebelum meninggalkan kediaman. Pemilik nampaknya seorang yang amat sukakan material asas kayu kerana di ruang tamu pemilik banyak menggunakan perabot kayu seperti sofa kayu, tv kabinet dan juga kemasan lantainya bercorak urat kayu dipasang dari ruang tamu hingga ke dapur.

Bahagian hallwaynya tidak dibiarkan kosong selepas ditampal dengan wall sticker foam bercorak batu-bata dan serinya ditambah lagi dengan menggantung frame gambar. Walaupun bujang, itu tidak bermakna dapurnya dibiarkan begitu sahaja, terdapat sebuah meja makan 6 tempat duduk untuk beliau dan tetamu dan juga meja kaunter.

Sebelum

Selepas

Revolusi rekaan perabot dari dulu dan kini telah banyak menampakkan perkembangan sihat. Bagi yang mahu menyerlahkan gaya mewah dahulunya pasti dengan lagak perabot dempak disempurnakan dengan kemasan lembut berkilauan atau bercorak lebat umpama sang primadona berjalan di permaidani merah. Segalanya mesti berkerawang, berkilauan, dempak dan berlebihan barulah orang tahu kita orang berada.

Nilai itu kini semakin bertukar. Apakah benar nilai elegan itu hanya menunjuk-nunjuk segalanya? Atau mewah itu lebih privasi dan lagak yang lebih pintar? Dunia fesyen telah lama mengorak langkah memberi definasi elegan itu pada pelbagai bentuk dan rupa. Kini perabot lebih kepada sesuatu yang lebih kecil strukturnya tetapi jauh lebih kukuh seperti dramannya tubuh super model. Kurus, pipih kecil tetapi mampu menggayakan sesuatu yang besar malah jauh lebih elegan dan tampil eksklusif.Penerimaan masyarakat? Generasi kini semakin senang menerimanya.

Ia bukan sekadar memaparkan satu seni tetapi teknologi, daya fikir dan daya tahan produk masa kini. Bagaimana memaparkan percantuman material besi dan kayu dalam gaya minimal. Kita boleh lihat dari struktur sofa moden, meja kopi utama, meja sisi, candalier, perabot luar rumah, kabinet pamer segalanya mengalami perubahan dengan begitu dramatik dan adakalanya rekaan tampil begitu serius persis super model yang  bersedia untuk beraksi di hadapan lensa.

Kediaman moden kontemporari atau urban banyak menggunakan idealogi seumpama ini . Pun begitu kini banyak lagi konsep sudah mula menerima idealogi rekaan sleek  di dalam tata reka konsep mereka termasuk Scandinavian yang meminimakan material mahu pun gaya.Pun begitu, jangan dicampur aduk si kaki besi kurus ini dengan perabot kaki kayu yang lebih santai seperti tema kedesaan. Cuma jika ia di dalam idealogi reka bentuk yang sama, kurus pipih tetapi menggunakan material kayu, maka ia boleh disuai padan. Tetapi bukan untuk semua konsep. Jelas perabot ini berbeza liga dan tidak mempunyai arah tuju yang berlainan.

Umpama sebuah perarakan fesyen, dengan batang tubuh kurus, kasut tumit tinggi halus, tata rias minimal, rambut tersisir rapi kemas, perabot dan seni hias juga diberi suntikan sebegitu. Visualnya nampak agak kejung.  Namun jangan lupa selalunya tata hias seumpama ini juga tidak pernah lupa menempatkan gaya santai dengan bantal-bantal kecil atau pokok hidup di dalam karyanya…sleek and sexy! Simple-simple je di IMPIANA…

Umum tahu, dapur rumah flat memang kecil. Fizikal ini membataskan pergerakkan dan menghad perletakkan barang. Jadi, penyelesaian terbaik untuk memastikan ruang sempit tersebut digunakan secara optimum, sebuah pelan dan perancangan induk perlu di kenalpasti terlebih dulu. Kalau tak, dapur yang sempit boleh jadi macam stor.

Sebelum sebarang kemajuan perubahan dapur di lakukan, Fezzi telah melakukan beberapa kali rujukan. Kata pemilik, “Sebenarnya saya seminggu 4 hari saya ke ikea mencari ilham dan blajar jenis barang yang diperlukan. Selain itu juga, saya sering bertanya pekerja disana apa barang-barang yang diperlukan, harga dan sebagainya. Alhamdulila bila saya sudah paham, memudahkan saya untuk membuat sesuatu mengikut selera dan idaman mengikut kemampuan saya”

Cabaran dan dugaan utama yang di hidapi oleh Fezzi dalam menyiapkan projek dapurnya adalah kewangan. Selain itu juga, kabinet dapur yang telah dipasang perlu di buka semula dan dipasang balik mengikut kesesuian yang sepatutnya. Dari gambar make-over yang dilakukan pun jelas kelihatan, kabinet dapur di bahagian atas telah berubaha kedudukan

Untuk pemilihan cat pula, Fiezzi telah menggunkan dua ton cat iaitu Soplicated blue (biru gelap) dan Evening Light (grey). Pemilihan rona tersebut jelas menonjolkan keseluruhan konsep menjadi moden dan minimalis.

Secara peribadi saya tak suka beli sesuatu yang tidak perlu contohnya bekas makanan yang banyak dan benda-benda tak penting. Saya kena terima kenyataan bahawa keluasan dapur yang terhad. Tip utama, ukur dan pastikan kb yg kita impikan bersesuaian dengan keluasan dapur

Ruang makan selalunya menjadi tumpuan kedua selepas ruang tamu. Biar pun hanya dihias dengan set meja makan dan kerusi, tetapi itu bukan penyudah untuk kita menata hias ruang ini agar lebih megah dan nampak berseri. Malah selalunya dengan pencahayaan sempurna seumpama inilah yang menjadikan ruang makan nampak menyenangkan lagi hebat dipandang.

Jika dahulu lampu gantung merupakan lampu wajib ada di ruang ini. Ruang makan nampak lebih menarik, fokus dan makanan juga nampak cukup menyelerakan dengan biasan cahaya warm dan elegan. Namun kini pereka menukar reka bentuk lampu tersebut kepada chandelier agar tampil lebih dramatik dan mewah.

Cuma bila disebut chandalier, pelbagai rekaan yang lebih kemas dan moden boleh disuai padan. Selaras dengan rekaan ruang makan tersebut. Bulat, empat segi atau tampil klasik mahu pun pengaruh budaya antarabangsa. Semua boleh dihubung kait dengan pemilihan lampu chandalier anda.Tidak perlu terlalu berjurai panjang . Cukup dengan bentuk yang melengkapkan tata hias di ruang ini. Simple-simple sahaja di IMPIANA.


Sistem Trellis Boleh Lipat Enovasi Bijak Pekebun, Baru Lah Mudah Nak Tuai Hasil

Vertical landscape selain menjadi elemen menarik sesebuah landskap, ia juga merupakan ruang tambahan bagi anda yang memiliki kawasan yang terhad namun ingankan kehijauan. Selain vertical landscape, trellis juga punya manfaat yang sama. Selain itu juga, kebiasaanya ia digunakan sebagai habitat tanaman menjalar.

Bagi anda yang mempunyai kebun atau kitchen garden, selain penyediaan struktur seperti pergola sebagai sokongan untuk tanaman menjalar seperti kacang panjang, petola, timun dan sebagainya trellis juga merupakan pilihan terbaik

Namun yang menjadi masalah apabila trellis yang dibina bersebelahan dengan dinding solid atau tembok pagar. Mesti bahagian yang berhampiran dinding menyukarkan anda untuk capai. Jadi, jika terdapat sayuran yang perlu tuai atau tanaman yang memerlukan penyelenggaraa, ia terpaksa diabaikan

Namun pekebun bandar dari Thailand ini mempunyai solusi tersendiri iaitu dengan membina trellis yang dilengkapi dengan engsel untuk memudahkan ia menuai sayuran yang terletak di bahagian yang sukar dicapai

Pemilik telah menanam remayung pada trellis 1.2m x 2m. Remayung adalah sejenis tanaman seakan bayam tetapi ia menjalar dan membiak dengan cepat.

Untuk mengikat struktur agar bediri tegah dan kukuh, pemilik telah menggunakan hook mudah alih atau Turn Buckle yang telah diletakkan pada dinding berhampiran. Apabila tiba masa untuk menuai atau melakukan penyelenggaraan pada bahagian yang sukar dicapai, buka kan sahaja bahagian hook.

penghargaan: hunsa.siamtodaynews.com

Bau haruman semulajadi bisa membangkitkan rasa harmoni dan nyaman di kediaman sepanjang masa. Aura bunga-bungaan yang harum mewangi bukan sahaja menjadi kegemaran buat para wanita dan mereka yang gemar berkebun malah juga kepada sesiapa sahaja yang meluangkan masa di persekitarannya. Perbezaan ketara dapat dirasai dengan kesegaran udara yang begitu mendamaikan terhasil dari bau tanaman tersebut.

Terdapat pelbagai spesis tanaman menarik yang menghasilkan bau harum, termasuklah :

Kenanga (Ylang-ylang)
Cananga odorata

Bunga ini merupakan bunga tradisional dan amat digemari di Malaysia kerana harumnya semerbak. Baunya lebih tajam di kala senja. Ia adalah sejenis tumbuhan saka dan boleh mencapai ketinggian sehingga 20 meter.

Mawar (China Rose)
Rosa chinensis

Selain dijadikan sebagai bunga potong, mawar juga memilik banyak manfaat. Antara lain ia digunakan untuk antidepresi, antiviral, antiradang dan sumber vitamin C. Minyak mawar yang diekstrak dari kaedah penyulingan dan penguapan kelopaknya boleh dijadikan parfum.

Melur (Arabian Jasmine)
Jasminum sambac

Bunganya berwarna putih dan mendapat tempat istimewa dalam kebanyakan kaum di Malaysia. Ia merupakan elemen penting dalam majlis tradisional seperti majlis perkahwinan dan acara keagamaan kerana keharumannya.

Harum Sundal Malam (Tuberose)
Agave amica

Bunganya berbau wangi, tetapi aromaya akan berkurangan selepas dipetik dari tangkainya. Namun begitu baunya akan terus kekal walaupun setelah dipetik sehinggalah ianya kering dan layu. Dalam keadaan optimum, tumbuhan ini kekal hidup dan menghasilkan bunga untuk tempoh masa yang lama.

Bunga Cina (Cape Jasmine)
Gardenia jasminoides

Bunga ini mempunyai nilai komersil untuk dibuat minyak wangi. Ia juga mengandungi zat minyak penting seperti linalol dan styrolyl. Selain ditanam sebagai tanaman hiasan, spesies tanaman ini juga bermanfaat untuk mengubat pelbagai penyakit.

Pokok Kemuning (Orange Jessamine)
Murraya paniculata

Pokon ini berbunga sepanjang tahun dan menghasilkan bau yang sangat tajam terutamanya di waktu malam. Kemuning menghasilkan aura yang mententeramkan. Justeru, ia sangat baik jika ditanam di halaman rumah sama ada dijadikan sebagai tanaman hiasan atau tanaman pagar.

Kemboja (Frangipani)
Plumeria obtusa

Pokok ini dianggap eksotik dengan bentuk batangnya yang sangat artistik dan dekoratif. Ia dapat hidup hingga puluhan tahun dan mencapai tinggi di antara 7-10 meter. Bunganya bermanfaat sebagai ubat untuk menurunkan panas badan, meredakan batuk dan melancarkan proses membuang air besar. Unsur yang terdapat di dalam kulit batangnya pula dapat menyembuhkan tumit yang pecah-pecah.

Bunga Tanjung (Spanish cherry)
Mimusops elengi

Kerana aromanya, bunga tanjung biasa digunakan sebagai hiasan kepala dan kalung leher oleh masyarakat Melayu tradisional dan kaum India. Bunga tanjung boleh bertahan lama. Untuk mengembalikan keharumannya, bunga tanjung yang telah kering boleh direndamkan dalam minyak kelapa.

Teknik penyiraman yang betul

Siraman pada awal pagi dapat memberi keperluan air yang cukup untuk tumbuhan yang akan digunakan dalam proses fotosintesis. Selain itu juga ia berupaya membantu mengurangkan kadar hidrasi kerana akar pokok telah menyerap keperluan air.

2. Siram terus ke permukaan tanah

Ramai antara peminat taman akan melakukan penyiraman secara terus ke atas daun walhal yang memerlukan air adalah akarnya. Tumbuhan yang mempunyai daun berbulu akan mudah melecur jika penyiraman dilakukan terus pada permukaannya seperti Begonia spp. Apabila air bertakung pada permukaan daun, ia akan menggalakkan pertumbuhan bakteria, kulat dan mildew pada kawasan yang bertakung air. Jangan berharap sepenuhnya pada air hujan

Walaupun hujan turun dan telah membasahi tumbuhan, lakukan pemeriksaan untuk memastikan keseluruhan tanah atau medium di dalam pasu lembap. Kadang kala, hujan yang mencurah tidak dapat menembusi permukaan tanah terutamanya untuk tumbuhan yang mempunyai silara yang padat.

3. Jangan biarkan tanah kering sepenuhnya

Ada kalanya tanah yang tidak kerap digembur akan mula mengeras hingga menyebabkan air tidak dapat menyerap. Hal ini akan berlaku sekiranya tanah di dalam pasu di biarkan kering sepenuhnya dalam tempoh yang lama. Melakukan penyiraman segera dapat menghalang perkara tersebut dari terus berlaku.

4. Guna sungkupan untuk mengekalkan kelembapan

Untuk mengekalkan kelembapan pada tanah, gunakan sungkupan seperti hampas kayu, sabut kelapa dan bahan lain yang bersesuaian. Di samping itu juga, ia membantu mengurangkan kadar pertumbuhan rumpai. Malah permukaan pasu yang ditutupi sungkupan juga kelihatan lebih kemas dan menarik.

Tip penyiraman untuk tumbuhan berpasu apabila anda pergi bercuti

Aphids atau lebih dikenali sebagai kutu pokok merupakan musuh utama di dalam taman kesayangan anda. ia mempunyai beberapa warna seperti hijau, kuning, coklat, merah mahupun hitam. Serangga perosak kecil ini akan membiak secara cepat dan akan memberi kesan terhadap pucuk muda dalam hanya beberapa hari sahaja. Aphids akan menghisap sap dari tumbuhan anda dan akan menyebabkan pucuk muda bertukar menjadi kerinting dan ke perangan. Jika kesan diberi teruk dan banyak, ia boleh menyebabkan pucuk muda mati. Terdapat beberapa kaedah mudah untuk mengawal aphids antaranya.


Ini Cara DIY Wainscoting Dengan Modal RM 200 Sahaja

Assalamualaikum, Seperti yang saya janjikan untuk semua yang bertanya. Antara barang dan peralatan yang boleh digunakan (saya tulis “boleh digunakan” sebab ada 1 barag saya tak guna tapi dah siap beli & tak mahir pakai) dalam proses DIY wainscoting ni. kos saya agak murah sikit sebab saya tak perlu beli cat dinding tu lagi, pakai apa ada je.Gambar berus cat & simen putih atau filler tak ade dalam ni sebab dah buang.Filler gunanya untuk touch up bahagian hujung cantuman kayu yang kurang kemas atau ada ruang antara cantuman kayu sebelum kemaskan dengan cat.

1. Peralatan menukang yang boleh digunakan. Gam atau silicon tu saya dah terbeli dan pakai untuk kayu yang pertama saya lekat di dinding.Oleh kerana tak reti pakai, dinding jadi comot. Siap ada cat terkopek. Akhirnya saya pakai paku sahaja

2. Cat dinding ikut keperluan dan tema yang diimpikan

3. Cat kayu untuk dialis pada bingkai wainscoting

4. Paku kayu yang halus 2 inci digunakan untuk mengukuhkan kayu wainscoting

5.saiz kayu yang digunakan untuk buat wainscoting adalah seperti berikut

– CW0045N9 nyatoh timber strip.jenis tebal sikit. Harga RM10.35 sebatang tanpa GST

– CW0017N8 nyatoh timber strip.sebatang RM5.60 tanpa GST

Contoh potongan kayu. Kayu perlu dicat dan kering kan sebelum dipotong mahupun paku kat dinding. Selepas dipaku, wainscoting perlu di touch up dengan filler pada bagian cantuman berongga dan cat untuk menutup cela. Guna berus watercolor untuk tujuan touch up cat untuk nampak kemas.

Untuk bahagian pembahagi atau bolder, Double Kan sahaja kayu wainscoting

Sejak kebelakangan ini, dunia sedang dalam keadaan berjaga-jaga dengan penularan wabak COVID-19 yang telah menjangkiti lebih kurang 50 orang di Malaysia setakat ini (5 Mac 2020, 11.30am). Dengan cuaca negara ini yang tidak menentu, ia telah menyumbang kepada panik masyarakat. Walau sedikit perubahan suhu badan pun sudah cukup untuk membuat seseorang itu pergi ke hospital untuk menjalankan ujian penyaringan. Apatah lagi yang baru pulang dari luar negara, lebih-lebih lagi dari negara yang terjejas teruk oleh virus tersebut.

12 TIPS ALAMI UNTUK BANTU ATASI DEMAM, BATUK & SELSEMA

Memandangkan cuaca agak tidak menentu sekarang ini, di sini saya kongsikan tips alami untuk membantu masalah demam, batuk dan selsema.

Caranya adalah;

1. Minum air bawang putih. Bawang putih ada bahan Allicin, boleh membantu masalah demam, sakit tekak dan selsema.

Untuk mendapatkan khasiat yang banyak, bawang putih perlu dihancurkan atau dipotong-potong, seterusnya dibiarkan selama 10 minit, agar enzim dapat bertindak balas dan menghasilkan bahan berkhasiat Alicin.

Selepas itu barulah ditambah air suam.

Sebaiknya diambil bersama madu.
Dapatkan madu yang asli.

2. Halia adalah herba popular untuk bantu rawat batuk.

Caranya adalah dengan hancurkan halia dan direbus. Jus lemon dan madu boleh ditambah. Pastikan madu asli.

Cara lain adalah dengan kemam halia yang telah dibuang kulit untuk bantu kurangkan batuk.

3. Nenas mengandungi enzim bromelain. Enzim ini bantu cairkan kahak dan kurangkan batuk.

4. Minum madu asli – Madu asli sangat membantu masalah sakit tekak dan batuk. Terdapat kajian menunjukkan ia lebih berkesan berbanding ubat moden yang mengandungi dextromethorphan.

5. Minum yoghurt atau madu kelulut – Lactobacillus adalah bakteria baik yang boleh membantu sistem penghadaman dan masalah batuk. Bakteria baik ini banyak dalam yoghurt dan kajian terkini menunjukkan lactobacillus banyak juga dalam madu kelulut.

6. Terdapat juga kajian menunjukkan kombinasi madu dan kopi boleh bantu kurangkan batuk

Banyakkan berdoa memohon kesembuhan. Allah berfirman dalam Al Quran;

“Dan apabila kamu sakit maka Dia (Allah) yang menyembuhkan” Surah Ashshu’ara’ ayat 80

Dapatkan MADU ASLI

7. Limau nipis dan lemon membantu merawat batuk dengan mengurangkan radang. Kulit limau tinggi bahan berkhasiat neohesperidin berbanding jus. Caranya adalah dengan menambahkan madu asli pada kulit limau yang dihancurkan dan ditambahkan jus. Minum sedikit-sedikit sehingga sembuh. Limau nipis lebih berkesan berbanding kasturi untuk masalah batuk.

8. Bawang merah adalah antara sumber yang mudah didapati untuk bantu kurangkan batuk. Caranya adalah dengan memotong dan hidu bau bawang tersebut.

9. Bahan meruap mint (Mentha piperita) juga boleh bantu kurangkan batuk. Caranya adalah dengan meminum teh mint, tetapi sebelum itu perlu hidu wap nya kerana bahan aroma boleh bertindak sebagai antibakteria/antivirus

10. Kunyit secara semulajadinya mengandungi bahan kurkumin. Ia juga membantu kurangkan batuk terutamanya jenis batuk tanpa kahak. Caranya adalah ambil sedikit kunyit bersama madu dan diminum.

11. Kumur-kumur dengan air garam – disediakan dengan melarutkan sesudu garam dengan secawan air suam

12. Rendam 1 atau 2 kayu manis dalam segelas air panas dan minum sedikit-sedikit. Kayu manis juga membantu masalah diabetis

Selamat mencuba dan dapatkan nasihat Doktor anda.

Memang jenuh jika setiap masa nak kena buang habuk kan? Jadi, apa kata anda cuba spray magik ini! Habuk akan susah melekat pada barangan, justeru tak perlu lagi bersihkan setiap hari.

Saya ni memang suka tip & trik yang memudahkan urusan harian. Bila jumpa macam² tip, mesti saya simpan & cuba bila berkesempatan. Banyak resipi buat dust spray ni sebenarnya, cara paling senang guna air & softener. Tapi lepas cuba beberapa resipi, setakat ni inilah resipi dust spray yang paling saya berpuas hati sebab ia serbaguna.

Pernah baca komen netizen — cakap orang yang gunakan spray untuk elak habuk melekat ni orang yang malas. Pada saya, adanya tip macam ni bukannya bermakna boleh culas & bermalasan tapi sekadar memudahkan serta mempercepatkan kerja² rumah & urusan harian. Nak² ramai isteri yang bekerja & faktor kekangan masa. Tu belum lagi yang ada anak kecik/anak yang tengah melasak ataupun wanita mengandung. So tip² macam ni lah dapat membantu jimatkan masa/tenaga.

Multipurpose Dust Spray
¼ cawan cuka
1¼ cawan air
3 sudu kecil minyak zaitun
1 sudu makan pencuci pinggan* (optional)
Sedikit essential oil* (optional)

Campur semua bahan dalam botol spray. Goncang sebelum guna.

Nota:
*guna botol spray transparent supaya mudah nampak atau buat peringatan pada botol supaya tak lupa
*saya buat 2 botol spray sebab guna 2 wangian berbeza ?
*saya gunakan 1 bahagian cuka & 5 bahagian air supaya larutan cuka tak terlalu pekat/terlalu cair
*cuka memudahkan menanggalkan kotoran, juga sebagai agen pembasmi kuman
*minyak zaitun berfungsi untuk mengilatkan & melindungi permukaan kayu.
*pencuci pinggan mampu menanggalkan kotoran secara lembut
*essential oil berfungsi memberi kesegaran & mengurangkan bau cuka

Pastikan ❗❗❗
*Sebaik²nya gunakan minyak zaitun. Saya tak jamin penggunaan minyak masak biasa (sawit) boleh berikan hasil yang sama untuk perabot kayu (bila bertindakbalas dengan cuka)
*Jangan gunakan pencuci pinggan yang bundle sebab bahan kimianya agak tinggi & boleh rosakkan sesetengah permukaan perabot.
*Jika risau perabot yang agak sensitif, cuba spray sikit dahulu dibahagian yang tersorok/paling bawah untuk uji keserasian.
*Paling penting — GONCANG setiap kali sebelum guna supaya larutan minyak & air bercampur

Kegunaan:

• Kurangkan habuk melekat pada perabot & kipas
Mengurangkan habuk tak bermakna habuk langsung tak lekat ye.. Cuma lebih mudah nak bersihkan habuk & menjimatkan masa

• Mengilatkan perabot kayu
Bukan setakat kabinet, pemegang dulang dari kayu pun saya gunakan spray ni sebab kilatannya memang cantik.

• Menaikkan warna & melindungi sofa dari kulit sintetik
Boleh bersihkan kotoran & menaikkan warna sofa yang dah kusam

• Mengurangkan habuk terkumpul pada gril pintu & lapisan minyaknya mengelakkan dari berkarat
Rumah dekat dengan jalan besar ni, manjang je habuk & debu bertepek dekat gril. Walaupun saya spray sesekali sahaja, memang nampak perbezaan dgn sebelum ini

• Membersihkan & melicinkan trek pintu/tingkap jenis sliding serta melancarkan trek yang tersangkut
Kekadang hujan lebat sangat, kena jugak sikit² tempias air dekat pintu/tingkap sliding. Lama² mesti trek tersangkut². Saya spraykan aje untuk lancarkan balik

• Sebagai lapisan perlindungan dari kotoran untuk jubin dinding & sinki.
Saya selalunya basuh toilet hujung minggu. Hari biasa ni sental memane yg sempat je. Tak boleh lama² dalam bilik air sebab anak tengah melasak.. Guna spray ni memang mudah nak bersihkan jubin & di celah². Toilet yang jarang guna (untuk tetamu) pun saya spraykan pada jubin & sinki.

Pastikan BERSIHKAN dahulu jubin & sinki seperti biasa, kemudian barulah gunakan spray ni. Spray secara menyeluruh terutama dicelah² jubin. Sebaik²nya gunakan span atau kain microfiber untuk ratakan air (supaya semua permukaan kena). Penggunaan spray membantu kurangkan kotoran yang melekat. Next time kerja² bersihkan jubin dinding & sinki akan lebih mudah & cepat. Toilet pun jadi wangi je lepas spray (kalau letak essential oil la..)  Spray sekurang²nya seminggu sekali/lepas basuh/bila perlu.

Semoga bermanfaat ~
(Harap tip ni dapat bantu mudahkan kerja² rumah & urusan harian anda juga)

ARTIKEL BERKAITAN

Sekarang ni walaupun musim panas tapi petang-petang kerap jugak hujan. Kasut pun selalu je lembap

Salah satu masalah orang duduk rumah takde tanah ni, pintu utama & rak kasut tak kena cahaya matahari. Kalau kena panas matahari tu, boleh gak kasut yang lembap kering dengan sekata. Ni paham ajelah macam mana baunya bila kasut selalu lembap

Walaupun guna pewangi udara, bau hapak tu tetap ada & sesekali terhidu juga bila angin sepoi-sepo bahasa gitu. Banyak bahan-bahan boleh diguna untuk kurangkan bau-bauan yang tak menyenangkan ni seperti soda bikarbonat, serbuk kopi, cuka, dan lain-lain. Saya gunakan arang biasa je sebab murah & boleh dapat banyak. Boleh juga gunakan arang untuk bakar-bakar (briquette) tapi harganya lebih mahal dan ia juga cepat berkulat. Bila berkulat kena bersihkan (kikis dan buang bahagian berkulat kemudian jemur matahari) sebab tak elok untuk kesihatan nak-nak kalau anak ada eczema, asthma, masalah pernafasan atau alergi.

Bau hapak/kasut lembap

Simpul arang dalam stokin lama (yang nipis) & masukkan ke dalam kasut atau simpan arang dalam bekas. Jika guna penutup, pastikan ia berlubang²

Bergantung pada tujuan penggunaan, korang boleh gunakan bekas atau hancurkan sedikit arang agar jadi serpihan kecil & bungkus dalam uncang kecil untuk digantung. Boleh juga gunakan arang dalam hiasan bunga/pasu. Titiskan essensial oil jika suka. Arang gak boleh kurangkan bau durian yang kuat dalam kereta/rumah.

Sebaik²nya masukkan arang ke dalam bekas supaya tak mengganggu ruang penyimpanan. Kalau korang rajin, lap peti sejuk dengan kain lembap yang dah dititiskan esen vanila untuk bau yang segar

Letakkan bekas berisi arang berdekatan tong sampah (terutamanya sampah basah & berbau). Yang ada anak kecik yang masih poo² dalam pampers pun elok la guna arang ni haa..

Letak bekas berisi arang atau gunakan arang untuk hiasan bunga di dalam tandas. Kesannya lebih efektif lagi kalau gunakan bersama homemade spray serbaguna (boleh tengok post saya yang lama)

Letakkan bekas berisi arang berdekatan bekas pasir kucing/cat litter untuk mengurangkan bau

Sambil-sambil gunakan arang untuk serap bau busuk, boleh jadi idea dekorasi jugak tau. Ni saya kongsikan beberapa idea cara guna/dekorasi dari arang & bahan² recycle je

Bekas Hiasan Isi Arang Untuk Hilangkan Bau Hapak Dan Kepam


11 Tip Penjagaan Untuk Pakaian Tahan Lebih Lama

1. JANGAN RENDAM PAKAIAN TERLALU LAMA
Cukup sekadar di rendam selama 30 minit, bukan dua atau tiga hari. Sesetengah sabun mencuci pakaian mengandungi bahan yang boleh merosakkan pakaian dan membuatkannya tidak tahan lama.

2. ASINGKAN PAKAIAN MENGIKUT WARNA DAN JENIS/MATERIAL
Pisahkan pakaian berwarna dengan pakaian putih kerana kemungkinan untuk warna dari blouse merah anda boleh luntur dan melekat pada kemeja putih suami adalah sesuatu yang perlu dirisaukan. Pisahkan juga cucian anda mengikut material kerana terdapat fabrik yang sensitif dan perlu pemerhatian teliti.

3. JANGAN SENTAL PAKAIAN DENGAN BERUS TERLALU KUAT
Fabrik pakaian akan rosak jika diberus terlalu kuat. Pakaian seperti
tudung atau selendang pula, tak perlu diberus, sebaliknya cukup sekadar
digosok dengan tangan kerana jenis fabriknya yang jauh lebih lembut
daripada pakaian lain.

4. JEMUR PAKAIAN BASAH DENGAN SEGERA
Terus jemurkan cucian yang telah siap dibasuh dan dibilas dengan kadar yang segera. Jangan tangguh kerana jika dibiarkan tidak bersidai, pakaian yang basah akan bertahi lalat dan berbau busuk.

5. JANGAN PERAH PAKAIAN TERLALU KUAT
Memerah pakaian terlalu kuat akan membuatkan pakaian cepat rosak atau koyak. Pakaian dalam pula tidak perlu diperah, cukup sekadar dipicit-picit atau ditekan supaya airnya kering.

6. TERBALIKKAN PAKAIAN KETIKA DIJEMUR
Sinar matahari dapat mengakibatkan warna pakaian menjadi pudar dan lusuh. Oleh itu, terbalikkan terlebih dahulu pakaian sebelum dijemur agar bahagian luarnya tidak terkena cahaya matahari secara langsung.

7.ELAKKAN MENJEMUR PAKAIAN DENGAN PENYANGKUT
Ketika menjemur, elakkan menggunakan penyangkut baju/hanger. Ini bagi mengelakkan bahagian leher baju menjadi besar dan menggelebeh kerana ketika pakaian dalam keadaan basah, air akan menarik bahagian leher ke bawah hingga melar.

8. HINDARI PELUNTUR
Jika boleh, elakkan atau kurangkan penggunaan bahan peluntur pada pakaian kerana peluntur seperti clorox mempunyai kandungan kimia yang sangat kuat. Ia akan menjadikan pakaian budah reput dan tidak tahan lama.

9. HINDARI MENCUCI DENGAN MESIN BASUH
Pakaian yang berfabrik lembut derta berperincian deperti manik, labuci dan sebagainya, sebaiknya dicuci dengan tangan bagi mengelakkannya daripada rosak.

10. SETERIKA
Pakaian akan sentiasa nampak seperti baru sekiranya diseterika terus selepas dicuci dan dijemur. Pastikan juga pakaian diseterika semasa keadaanya betul-betul kering.

11. JANGAN PAKAI SELAIN PAKAIAN TIDUR SEMASA TIDUR
Pakai baju tidur sahaja semasa tidur untuk mengelakkan peluh yang keluar ketika tidur melekat pada pakaian dan membuatkannya cepat kotor dan comot terutamanya di bahagian leher.

Bilik mandi merupakan salah satu ruang yang amat penting bagi sesebuah kediaman dan perlu dititikberatkan. Jadi oleh itu, semua pemilik rumah wajib untuk mempunyai dekorasi ruang dalaman bilik mandi yang sentiasa bersih, cantik dan kemas.

Bagaimana jika anda mempunyai bilik mandi yang suram dan tidak lagi tampak menarik? Pastinya akan membuat anda berasa bosan dan tidak seronok untuk menikmati waktu mandian anda di rumah. Tetapi dengan adanya aksesori rekaan pemanas air mandian yang moden boleh membuatkan dekorasi bilik mandi anda tampak lebih menarik dan mewah. ‘Classy’ bak kata orang putih.

Jika kita lihat pada keseluruhan rekaan pemanas air mandian ini, Panasonic U Series Jet Pump Water Heater ini memiliki struktur reka bentuk yang lebih nipis berbanding dengan pemanas air mandian jenama lain yang ada di pasaran.

Di samping itu, Panasonic U Series Jet Pump Water Heater ini juga telah direka dengan kemasan rona hitam dan kelabu pada seluruh permukaan luaran badan pemanas air mandian. Oleh itu, sudah pasti pemanas air mandian ini akan menjadi pelengkap kepada dekorasi ruang bilik mandi anda.

Jangan ada yang tidak tahu, Panasonic U Series Jet Pump Water Heater ini bukan sahaja telah direka dengan rekaan yang cantik semata-mata. Ia juga telah didatangkan dengan rekaan permukaan badan yang diperbuat daripada Ag+ Crystal yang berupaya untuk melindungi daripada bakteria.

Oleh itu, Panasonic U Series Jet Pump Water Heater ini merupakan sebuah pemanas air mandian pilihan yang terbaik untuk dekorasi bilik mandi anda di rumah supaya tampak lebih menarik dan elegan.

Jadi ia amat sesuai bagi anda yang sentiasa gemarkan citarasa yang lebih moden dan bergaya.

Caranya:

1. Bersihkan dan buang semua habuk pada bilah dan jaring kipas seperti biasa.

2. Campurkan pelembut pakaian, cuka dan air kedalam bekas kosong yang lain. Nisbah campuran ialah 1:1:1 untuk setiap bahan.

3. Kacau sebati kesemua bahan tadi, kemudian masukkan ke dalam botol spray yang bersih supaya lebih mudah untuk digunakan.

4. Semburkan campuran tersebut pada permukaan bilah dan jaring kipas sehingga rata.

5. Biarkan cecair pada kipas selama 5 minit sebelum di lap dengan kain yang lembap.

6. Kemudian keringkan kipas yang telah di lap tadi dan kipas sudah boleh digunakan seperti biasa tanpa ada lagi habuk yang melekat.

7. Ulangi semula langkah-langkah diatas antara 2 atau 3 bulan sekali. Semoga berjaya!

Cuaca sekarang amat panas dan tidak menentu. Kadangkala waktu malam pun boleh berpeluh. Menurut sumber ramalan cuaca fenomena taufan Lan yang menyebabkan cuaca di Semenanjung Malaysia menjadi panas terik sehingga suhu 34 darjah celsius.
Jadi, untuk menghadapi cuaca panas terik ini, anda boleh cuba ‘trick’ utnuk sejukkan ruang kediaman ini walaupun tanpa penghawa dingin.

1. Letak bantal kecil dalam peti ais
Anda boleh dapatkan jenis pad bantal kecil in di pasaran. Kegunaannya anda hanya perlu isikan air dan letak di dalam peti ais, kemudian keluarkan ia apabila hendak menggunanya. Jika terlalu sejuk, anda boleh balutkan bersama tuala.

2. Letak kipas sebelah tingkap.
Tujuan letakkan kipas berdekatan dengan tingkap adalah untuk mengeluarkan udara panas yang terkumpul di dalam bilik dan menyerap udara segar dari luar masuk ke ruang bilik.

3. Letakkan kain basah pada kaki
Kaedah paling mudah untuk sejukkan diri anda apabila terasa panas di rumah, adalah dengan melekakan kain basah pada kaki anda. Atau anda hanya perlu merendam kaki ke dalam air sejuk dan duduk berehat.

4. Gunakan Pelembab Udara atau ‘Humidifier’
Pelembap udara boleh didapati di mana-mana pusat membeli belah, ia boleh menambahkan kelembapan udara dengan titisan-titisan wap airnya. Jadi boleh letak di bilik tidur ataupun di ruang tamu.

5. DIY penghawa dingin
Bekukan air botol semalaman. Apabila panas, ambil dan letak di lantai betul-betul di bawah kipas siling ataupun letak ais tadi dihadapan kipas meja. Buka kan kipas dan anda akan rasa angin kipas sejuk seperti ‘air-cond’. Untuk air botol kekal beku, tabur sedikit garam ke atasnya.


Konsep Industrial, Ini Yang Anda Kena Tahu Tentang Simen Sebelum Guna

Konkrit juga merupakan bahan versatile yang serba boleh kerana terdapat pelbagai cara penggunaan yang dapat kita lihat bukan sahaja untuk kemasan interior malahan juga untuk perabot seperti lampu atau side table.

Sememangnya bahan ini dapat membuatkan kediaman anda tampak lebih moden dan unik tetapi sebelum anda memilih untuk menggunakan konkrit, adalah lebih baik jika lakukan sedikit research tentang sifat serta fungsinya agar tidak tersilap langkah dan bagi mengelakkan pembaziran di masa akan datang.

Dengan mengambil tahu serba sedikit, ia akan membantu anda membuat keputusan untuk memastikan aplikasi yang anda mahu itu sesuai ataupun tidak.

Pemilik rumah mungkin suka untuk gunakan konkrit untuk bilik mandi, tetapi bahan ini tidak digalakkan untuk lantai kerana ia boleh menjadi licin apabila basah, ditambah pula jika lantai dipenuhi sabun. Hati- hati ya!

Perlu juga diingat, konkrit mempunyai permukaan yang berliang, jadi kemunculan garis-garis retak mungkin akan berlaku dari masa ke masa. Jika permukaan konkrit diletakkan berhampiran tingkap, haba yang dihantar melalui dinding akan menyebabkan permukaan retak dengan lebih cepat.

Apabila digunakan di dalam bilik mandi yang tidak mempunyai ventilasi yang baik, reaksi dengan bahan pencuci atau syampu juga mungkin akan menyebabkan kesan berbelak pada konkrit. Jika anda masih berminat untuk mempunyai permukaan konkrit di kawasan basah, maka anda perlu menerima hakikat bahawa rupa dan keadaan konkrit itu akan berubah seiring masa.

Bagi anda yang menyewa atau baru pindah masuk ke rumah baharu, item seperti perabot dan perkakas lain merupakan kelengkapan yang harus ada. Tetapi bergantung pada bajet dan keperluan masing-masing, tidak semuanya wajib beli baru. Anda boleh gunapakai semula perabot yang lama, ataupun DIY sendiri mana yang boleh. Lebih jimat dan bijak.

Hanya dengan menggunakan paip pvc, sebuah rak tv yang moden dan ringkas telah terbina.

Mari ikuti perkongsiannya.

RAK TV DARI PAIP PVC
Nak beli yg elok duit tak ramai…
Ini projek asal bole letak tv je…

BAHAN YANG DIPERLUKAN :

– pvc class 7
– join 3way & 4way
– aerosol spray flat black
– rubber wood

LANGKAH-LANGKAHNYA :

1.Rancang terlebih dahulu bentuk dan saiz rak tv yang ingin dibina sebelum menyediakan bahan keperluan.

2. Pasang dan sambungkan paip pvc dengan menggunakan joint

3. Screw rapat sekali dengan papan dan paip. Guna L bracket dan skru setiap 1′

– Pastikan pillar cukup untuk tampung berat yang kita nak. Kalau tv 50′ kena rapat pillar letak simen sekali dalam paip.

4. Cat hitam terus nampak lawa macam besi. Cat tu 1 tin cukup, cuma saya nak nampak tebal pakai 2 tin.

– Papan macam ni memang boleh beli ikut meter. Kayu saya beli dekat kedai jual kayu pallet, Ni saya tukar ramai rubber wood, nak lagi kemas pakai pinewood tapi modal keras.

5. HASILNYA

KOS YANG TERLIBAT :

1.Paip class 7 x3 batang – RM19

2. Cat – RM20

3. joint – RM20

4. Kayu saya beli sekeping 3’x6′ RM130 tapi yang diguna cuma 1/10 sahaja tak banyak, kos yang guna ni sekitar RM30

Idea yang cukup kreatif dan bernas ini sesuai sangat untuk anda yang mahu jimat dan sukakan cabaran ketika menghias rumah. Selamat Mencuba!

Kini, rata-rata kediaman di Malaysia pasti mempunyai sebuah air fryer. Ternyata dengan mempunyai peralatan memasak canggih ini, aktiviti memasak akan menjadi jauh lebih mudah dan singkat. Kepelbagaian fungsi yang memenuhi setiap keperluan didapur menjadikan alat ini sebagai suatu kemestian.

Hari ini kita kongsikan cara membersihkan Air Fryer kita. Semenjak aktif dalam group ini, saya pun menerima banyak PM untuk menanyakan saya cara saya membersihkan Air Fryer. Hah! kebetualn saya nak membersihkan Air Fryer hari ini lalu terfikir untuk membuat video ini. Harap perkongsian saya memberi serba sedikit manfaat kepada semua!

Peralatan Yang Diperlukan:

SELAMAT MENCUBA!

Baru-baru ini, ada seorang individu yang mengunakan nama profil Koleksi Shaz Nazreyz di laman media sosial Facebook telah berkongsi beberapa keping foto memaparkan sebuah rumah kayu yang kelihatan usang dan sudah lama terbiar.

Rumah kayu lama itu yang dahulunya kelihatan sangat usang kini telah berubah sekelip mata tampak seperti sebuah rumah yang mewah dan sangat selesa untuk di diami.

Individu tersebut turut berkongsi foto setelah rumah kayu yang usang itu diubahsuai dan diberi nafas baru. Menerusi hantaran yang sama, pemilik akaun media sosial berkenaan juga ada berkongsi foto sewaktu rumah kayu lama itu masih dalam proses renovasi dan pengubahsuaian.

Lihat sahaja rumah kayu yang dahulunya tampak kelihatan usang dan terbiar kini sudah kembali menjadi sebuah rumah yang sempurna untuk di diami. Hebat bukan?

Jika dapat dilihat, pemilik rumah tersebut masih mengekalkan kemasan kayu untuk di tingkat atas manakala kemasan konkrit simen di tingkat bawah.

Untuk rekaan dalaman pula, pemilik telah memilih dan mengunakan kemasan kayu di bahagian lantai, dinding serta siling rumah. Senang kata, hampir kesemua bahagian dalaman rumah menggunakan kemasan kayu.

Di samping itu, penggunaan tingkap kaca pada setiap dinding sebagai sumber pencahayaan semula jadi untuk ruang dalaman rumah adalah sangat tepat dan bersesuaian.

Hasilnya, kita dapat lihat kedua-dua kombinasi ini boleh membuatkan ruang dalaman rumah tampak lebih mewah dan eksklusif!

Nyata, transformasi yang telah dilakukan pada rumah kayu yang lama ini boleh dijadikan sebagai salah satu sumber inspirasi kepada kita semua untuk memiliki rumah idaman meski ianya hanya daripada sebuah lama yang diubahsuai.


Teknik “Cut Back” Cara Petani Indonesia Ni Hasilkan Cili Walaupu Pokok Dah Tua

Pokok cili mempunyai jangka produktiviti yang terhad iaidtu antara 8-12 bulan sahaja. Selesai tempoh produktiviti, pokok mula mengering dan buah yang jadi dihujung produktiviti pun tak cantik. Untuk memastikan stok tak putus, kebiasaanya proses tanam semula atau sulam dilakukan.

Namun seorang petani komersial iaitu Safirin dari Indonesia punya kaedah dan cara tersendiri dan bijak. Pokok cili yang tua diasah atau rawat semula untuk memastikan ia terus mengelurakan hasil. Teknik meremajakan semula pokok cili tua ini diberi nama “cut back”.

Teknik ini dapat mengeluarkan hasil dalam tempoh yang lebih singkat kerana pohon sudah sedia matang. Langkah-langkah teknik “cut back” yang perlu dilakukan adalah seperti berikut:

1. Buang atau cabut tanaman cili yang sudah mati atau layu

2. Pangkas cabang-canbag cili yang telah kering, rosak, berpenyakit dan tidak normal. Hanya tinggalkan batang keras. Tapi, pastikan sisa beberapa helai daun walaupun hanya 3-4 helai sahaja pada pokok

3. Sapu bahagian cabang atau ranting yang dipotong dengan fungisida dan insektisida (anti funggus dan hama)

4. Gembur tanah sekitar pangkal pokok dan taburkan baja. Baja yang disarankan adalah NPK

5. Tunggu sehingga pokok cili mengeluarkan tunas-tunas baru

6. Bila dah mula tumbuh tunas, lakukan pembajaan 2 minggu sekali dengan baja NPK

7. Tinggalkan hanya 3-5 tunas yang betul-betul sihat dan seterusnya penjagaan pokok cili yang telah mengalami proses “Cut Back ” seperti biasa

Agama Islam telah mengatur dan menetapkan panduan buat umatnya dengan lengkap dalam segala aspek bukan sahaja dalam hal-hal ibadah malah merangkumi perkara yang melibatkan kehidupan seharian manusia termasuklah perkara yang berkaitan dengan posisi dan susun atur bangunan atau rumah. Mungkin ada segelintir individu yang beranggapan hal ini remeh dan tidak perlu diambil pusing tetapi pada hakikatnya, ciri-ciri kediaman yang sempurna mengikut panduan agama Islam akan memberikan anda kehidupan yang lebih harmoni dan bahagia.

Sebuah rumah yang bercirikan Islamik hendaklah bersesuaian dan mengikuti kriteria yang tidak bertentangan dengan nilai-nilai ajaran Islam. Sebaiknya, sebelum membina sesebuah kediaman itu, kita hayati dan fahami bagaimana seharusnya susun atur dan binaan yang berteraskan panduan Islam bagi menjamin keselesaan dan kesejahteraan rumah yang bakal didiami. Jadi mari ikuti checklist ini bagi menambah info dan semoga mendapat manfaat buat semua pembaca IMPIANA.

Memiliki ruang yang mencukupi
Sebuah rumah tidak perlu bersaiz terlalu besar tetapi tidak pula terlalu kecil sehingga tidak memenuhi keperluan penghuninya. Rumah yang baik adalah sebuah rumah yang menyediakan ruang secukupnya mengukut bilangan ahli keluarga dan paling tidak, dilengkapi ruang yang cukup untuk menjalani ibadah dengan selesa.

Mempunyai ruang transisi
Apa yang dimaksudkan dengan transisi adalah sebuah ruang atau koridor. Menurut ajaran Islam, sebuah rumah yang bagus susun aturnya ialah rumah yang mempunyai ruang penghubung antara pintu masuk dengan ruang utama di dalam rumah. Hal ini adalah bagi memastikan apabila tetamu masuk melalui pintu utama, penghuni yangyang be di dalam tidak tertedah dan rasa terganggu.

Menjaga privasi
Sebuah rumah muslim hendaklah memiliki pembahagian ruang yang dapat melindungi privasi penghuninya.
Sebagai contoh, bilik tidur utama milik ibu bapa yang dipisahkan daripada bilik tidur anak-anaknya dan anggota keluarga yang lain. Dan begitu juga bilik tidur anak lelaki yang diasingkan daripada bilik tidur anak perempuan.
Selain itu ruang dapur juga sebaiknya diletakkan pada bahagian belakang rumah dan ruang tamu diletakkan penghadang bagi melindungi aurat ahli keluarga dan wanita.

Tidak keterlaluan
Sebagai seorang muslim sudah tentu kita tahu yang perbuatan bermegah-megah atau menunjuk-nunjuk adalah sifat yang dikeji. Jadi amatlah tidak molek jika hal ini tidak diterapkan ketika membina dan menyusun atur kediaman. Kesederhanaan adalah kunci buat rumah yang selesa dan bertepatan dengan ciri-ciri muslim.

Bersih dan terjaga
Kebersihan adalah sebahagian daripada iman oleh sebab itu, rumah seorang muslim hendaklah sentiasa dalam keadaan bersih, kemas dan teratur terutamanya di kawasan melakukan ibadat.

Apabila tiba masa untuk renovasi tandas atau bilik air, terdapat pelbagai aspek yang perlu dipertimbangkan. Termasuklah sinki, kemasan dan juga jubin. Kesuaiannya pula bergantung pada saiz, penggunaan serta konsep yang ingin diketengahkan. Bilik air yang kecil memerlukan lebih penelitian jadi pemilik perlu lebih peka dan bijak membuat pilihan agak ruang ini selesa dan praktikal untuk diguna. Disini IMPIANA himpunkan pelbagai variasi warna jubin untuk bilik air yang lebih menarik.

Risau tikar getah asyik menggelembung dan koyak. Apa kata kita tukar guna cat epoxy. Ramai kata, cat epoxy ni perlu upah kontraktor untuk dapatkan hasil yang kemas. Sebab jenis cat ni bukan boleh pakai sapu je. Perlu tertib dan tak boleh salah langkah.


Ini 6 Sebab Kenapa Orkid Anda Tidak Bebunga

Apa beza madu asli dan tiruan? Banyak teknik untuk mengenali sama ada madu tersebut tiruan atau original. Kebanykkan kajian yang dilakukan di Malaysia, Indonesia dan USA, 80% madu dipasaran adalah tiruan. Jangan mudah percaya dengan penjual yang mengatakan madu dijual asli. Hal ini disebabkan ada antara peniaga yang nak mudah dan cepat untung akan mencampurkan air sebelum di botolkan dan ada yang lebih rajin mencapurkan beberapa bahan untuk meniru sifat atak karekter madu asli. Jadi, macam mana nak kenalpasti sama ada madu tersebut Asli atau pun tidak?

Sebaiknya anda beli dari peniaga yang dicadangkan oleh orang atau terus dari ladang. Ini kerana, teruji dan terbukti bahawa madu tersebut asli kerana rakan anda telah menggunakan nya. Selain itu juga, anda boleh cuba beberapa perkara laian.

1. Terdapat kerak atau gelang pollen
Kebiasaanya, madu yang telah dibotolkan akan mempunyai gelang atau kerak pada bahagian atas madu. Dalam tempoh seminggu pun gegelang ini akan wujud pada permukaan botol. Gelang tersebut sebenarnya merupakan pollen-pollen yang bersaiz mikro yang tidak dapat ditapis. Lama kelamaan ia akan terapung dan melekat pada botol

2. Menggunkan api
½ sudu besar madu dibakar di atas api lilin, apabila buihnya kecil-kecil seperti air mendidih bermakna ianya palsu. Madu asli buihnya akan membesar dan akan terus membuak jika terus dipanaskan (walaubagaimanapun tidak dapat dipastikan secara 100%).

3. Ujian struktur madu setelah dipanaskan
Madu palsu akan bertali jika ditarik menggunakan lidi semasa panas, madu asli pula terputus kerana struktur madu adalah gula natural berbeza dengan gula sintetik.

4. Larutkan madu di dalam air
Jika anda melarutkan sesudu madu di dalam cawan dan hasilnya air tadi bertukar menjadi keruh, secara logiknya ia merupakan madu asli. Madu asli diperkaya dengan khasiat pollen yang halus. Jika madu yang di larutkan kelihatn jernih seperti anda membancuh sirap, ini bermakna kandungannya tidak asli.

5. Madu asli tidak dihurung semut
Fakta yang selalu digunakan ini kurang tepat. Secara saintifiknya, madu dikenali dengan nama sebagai fruktosa/glukosa/sukrosa/maltosa dan sewaktu denganya. Oleh itu, madu akan tetap dihurung semut kerana ia bersifat manis. Namun, memang ada yang tidak didekati semut kerana terdapat madu asli yang akan mengeluarkan gas (madu asli segar) yang akan membuatkan semut tidak tahan pada tekanannya dan mempunyai keasidan yang agak tinggi. Maka, semut bukanlah penunjuk yang tepat dalam pengujian keaslian madu.

6. Tidak beku bila diletakkan di dalam peti ais
Ini juga salah satu fakta yang kurang tepat mengenai madu. Madu mengandungi 18-22% kadar air. Maka, madu asli tetap akan keras di dalam peti sejuk jika dibiarkan dalam tempoh yang lama. Namun ia tidaklah mengeras seperti ais atau madu tiruan. Namun, kebanyakkan madu asli tidak akan mengeras kerana kuantiti air di dalam nya sangat sedikit.

7. Pembentukkan kristal
Ramai yang cakap, jika terhasil kristal pada madu ia banyak gula atau dicampur gula. Lebih mudah cakap tiruan. Sebenarnya, madu asli pun mengalami situasi bergini jika disimpan pada suhu tidak sesuai. Ini kerana, madu asli yang mengandungi glukosa yang tinggi akan keluar dari keadaan super tepu ’supersaturated’ secara spontan membentuk glukosa monohidrat kerana kehilangan air. Jadi, jika terhasilnya permukaan kristal pada madu ia bukan indikasi yang tepat menyatakan bahawa madu tersebut tiruan

8. Madu boleh memasakkan telur
Madu tiruan juga dapat menghasilkan kuning telur setengah masak. Si penipu ini akan mencampurkan kapur yang bersifat panas di dalam madu tiruannya dengan kadar tertentu sehingga boleh menyebabkan kuning telur akan setengah masak. Awas, sangat berbahaya terhadap kesihatan organ dalaman!

Sumber: https://www.facebook.com/madutualanghutan/

Siapa kata pokok anggur tidak sesuai ditanam dalam iklim Malaysia. Dah banyak ladang anggur telah berjaya diusahakan, namun kurang nye pendedahan dan pendekatan keran aia masih berskala kecil. Hakikatnya, tanaman ini lebih cepat dan mudah berbuah di dalam iklim Malaysia jika dibandingkan dari negara-negara sejuk yang mempunyai ladang anggur yang luas terbentang.

Tak ada isu buah tak jadi, buah tak manis kerana pokok anggur sama seperti tanaman yang lain yang memerlukan pembajaan dan penyelenggaraan. Akan tetapi, teknik nya sedikit berbeza. Untuk anggur berbuah lebat, ada bajanya. Bila dah berbuah, nak bagi hasilnya manis pun ada baja khasnya.

Ramai yang pm tanya..jadi sini saya kongsi lebih detail..bagi yang takde tempat boleh la cuba..yang dah otai mungkin dah lama buat…tak kisah la yang penting kita boleh layan hobi walaupun ruang kawasan rumah terhad…simple tak payah nak pk green house…letak kaki lima rumah pun boleh..
Ini sebagai asas je..masa proses membuat tu nanti akan ada idea yg datang mungkin boleh buat lebih kemas dan cantik

1.Tong sampah
2.Batang paip putih buat wiring @ boleh guna batang paip 1/2 inchi( pilih yg mana rasa sesuai)
3.Cable tight
4.Dawai(beli kat hardware timbang kilo ..sy beli yang guna utk pagar chain link kira tebal gak la
5.Drill tu buat tebuk lubang je

1.Size yang sesuai
2.Harga murah Rm13 je
3.Tahan lasak
4 Mudah pengurusan..ada tangkai bawah tu nak angkut letak mana2 pun boleh..pecah kita beli baru lapis je

1. Tebuk lubang bawah untuk buang air lebih..tepi sy tebuk untuk ikat batang pvc je

2. Ikat batang paip tu dengan cable tight atas bawah

3. Potong dawai dan dan bentukkan menjadi gegelung bulat. dawai tu kalau tak nak turun naik tebuk lubang batang paip ikat dengan cable tight..kalau susah ikat terus je

Kebiasaanya saya guna Topsoil+ sekam bakar+sekam mentah+ baja organik( najis kambing dan sewaktu dgn organik. kalau nak bagi ringan banyakkan sekam …tapi medium cepat kering. boleh tambah cocopeat sikit untuk bagi kelembapan lebih lama kalau tanya nisbah Asasnya 2:1:1

Antara jenis tanaman yang paling sukar untuk disemai adalah jenis yang halus seperti lobak, tomato dan sebagainya. Kalau jenis sayuran berdaun seperti bayam, sawi dan kakngkung, ia boleh dicampur sedikit dengan pasir sebelum di semai untuk mengelakkan ia tumbuh dengan rapat, namun tidak untuk benih carrot, tomato, ketumbar dan sebagainya.

Jaraknya perlu di kawal dari peringkat awal. Jika tidak, kualiti tanaman akan terjejas jika penjarangan tidak dilakukan. pun begitu, untuk tanaman jenis ini ketika menjalani proses penjaranggan akan berlaku risiko tanaman terjejas. Jadi cara terbaik adalah kita perlu buat satu lubang untuk 2 benih sahaja.

Tapi, jenuh pula lah kan Sahabat Laman nak duduk menanam satu-satu di kebun tengah panas. Jadi penyelesaian terbaik adalah, guna tape semaian. Jadi, bila tapi biji benih ni siap, tanam terus je pada baats sepanjang yang Sahabat Laman nak. Tak perlu peralatan khas dan bahan yang mahal pun.

Bahan-bahan:
Tepung
Measuring cup
Sudu
Berus cat yang kecil
Tisu tandas
Biji benih (ikut pilihan anda)

Cara-cara:
1. Bentang beberapa helai tisu tandas mengikut keperluan anda. Buat lebih pun tak apa.
2. lipat 2 tisu tandas tadi menajdi satu helai yang panjang dan tekan sedikit bahagian lipatan untuk mendapatkan garisan yang akan digunakan sebagai frame work

3. bancuhkan sedikit tepung bersama sedikit air. Tekstur tepung yang diperlukan tidak terlalu likat. Cukap sekadar ia mampu memegang beji benih tadi. Kalau cair macam untuk buat salutan goreng pisang pun boleh

4. Buat titisan kecil di atas tissu yang telah dilipat tadi. Letakkan di habagian dalam lipatan. dan pastikan jarak antara titisan tepung mencukupi mengikut keperluan tanaman

5. Letakkan 2 biji benih bagi setiap titisan tepung sementara masih cair dan lipat semula tisu tandas tadi
6. Apabila telah siap, sediakan batas tanaman dan tanam lipatan tisu yang berisi biji benih tadi sekurang-kurangnya 2 cm di dalam tanah dan kambuskan dengan tanah sepenuhnya. Jagan lupa, selepas di semai, lakukan siraman.


Dinding Retak, Berlubang Nak Tampal Semudah Calit Ubat Gigi

Perasan tak dinding rumah, pasti ada retak yang halus dan kadang-kadang ada lubang kesan kita tebuk lubang nak gantung bingkai gambar. Perkara macam ini akan membuatkan dinding dalam ruang tersebut nampak cela dan tak cantik.

Tidak semudah yang anda sangkakan dengan hanya mengecat cela sepert lubang dan rekahan itu dapat ditutup. Mungkin anda ingin menggunkan kertas hiasan dinding untuk menutup cela itu. Tetapi jika lubang kesan dari lubang paku anda masih perlu tampal sebelum memasang kertas hiasan dinding.

IMPIANA kongsikan sesuatu untuk memudahkan anda sebelum mengecat dinding dan memasang kertas hiasan dinding. Kesan cela hilang dan lebih kemas. Paling best produk ini ia cepat kering dan juga kalis air. Saiz dan bentuk tiub yang mudah untuk digunakan ini membuatkan kerja anda lebih cepat dan mudah.

Ramai yang tak tahu cara nak drill tiles atau jubin tak pecah dan hasilnya kemas. Selain pada lantai, jubin atau tiles juga boleh dipasang pada dinding, terutamanya pada dinding tandas dan juga dapur. Ia mudah dibersihkan dan juga dapat memberikan kesan yang berbeza pada ruang.

Tetapi, apa yang membimbangkan adalah apabila jubin perlu digerudi bagi memasang rak atau menggantung sesuatu. Jika tersilap langkah, jubin mungkin boleh pecah! Mesti “frust” kerana apabila sudah melabur segalanya pada rumah, pasti kita mengharapkan kesempurnaan baik dari segi fizikal mahupun estetiknya.

Buat anda yang belum pro, tapi nak tebuk sendiri lubang diatas permukaan tiles, boleh ikuti tips yang dikongsi saudara Alel Sharifudin ini :

CARA DRILL TILES/MOZEK SUPAYA TIDAK PECAH

2. Gunakan mata drill tiles. Boleh dapatkannya dari mana-mana hardware dengan harga RM12.

3. Pastikan anda menggunakan mode drill dan bukan mode ‘HAMMER’ kerana itu yang menyebabkan tiles pecah. Mata drill tadi hujungnya sudah tajam, jadi tidak perlu tolak mesin kuat-kuat..layannn je sambil dia buat lubang atas tile

4. Selepas tile dah berlubang cantik, pakai mata drill untuk menebuk dinding pula…ini kerananak menjaga mata drill tile..boleh je nak guna mata drill tu, tapi nanti hujungnya tumpul..sayang..

5. Ok, selepas dah ada lubang pada jubin dan dah tukar mata drill, barulah boleh tukar kepada mode HAMMER…tekan perlahan-lahan juga.

6. Dan inilah hasilnya! Kemas dan jubin tidak pecah atau sompek..

Musim-musim cuti, ramai yang tiada di kawasan perumahan kita. Lagi-lagi ada yang baru nak cuti raya kan. Masa ini lah penjahat, perompak semua nak buat kerja. Selalunya jenayah-jenayah waktu begini lah banyak kes pecah rumah berlaku. Orang cuti, perompak baru masuk kerja kan? Hahahaha. Jadi, untuk menjaminkan keselamatan rumah anda, mari saya kongsikan beberapa tip keselamatan sebelum anda meninggalkan rumah.

Pertama, untuk tidak memudahkan dipecah masuk rumah, pastikan pintu dan tingkap rumah kita ditutup dan dikunci sekali. Ini kerana kedua-dua laluan ini adalah laluan khas dan utama bagi mereka yang jahat ini. Kalau tak ada dua-dua laluan ini, macam mana nak pecah masuk kan? Hahahaha.

Seterusnya, demi menambahbaikan keselamatan atau memperketatkannya, pastikan anda ada rantai atau ibu kunci kemudian pasangkannya di bahagian tempat yang mudah untuk perompak ini masuk.

Di samping itu juga, kalau anda ada duit yang lebih, pasanglah alat penggera di rumah anda. Ini juga boleh menjadi salah satu cara untuk mencegah perompak masuk ke kawasan kediaman anda.

Selain itu, jika anda seorang yang peramah dan baik hati, boleh meminta jiran sebelah anda untuk sentiasa memerhati kawasan rumah anda semasa anda tiada di rumah. Dengan cara ini, bukan sahaja dapat menjaminkan keselamatan rumah, malah, menjaminkan silaturrahim sesama manusia.

Tambahan lagi, jika anda ada lampu yang terbuka dengan sendirinya pada waktu tertentu, pastikan anda ‘set’ kan pada pukul 6 petang sehingga 7 pagi. Ini juga boleh mencegah dari perompak tahu yang anda tiada di rumah disebabkan lampu terbuka di rumah anda.

Dan yang akhir sekali, maklumkan kepada polis atau pegawai yang bergerak di kawasan anda, bahawa anda tiada di rumah dari waktu pergi dan waktu balik. Asalkan ada seseorang yang sentiasa memerhati dan menjaga keselamatan rumah anda, sudah boleh melegakan hati kita yang hendak berjalan jauh dari rumah.

Jadi, secara kesimpulannya, janganlah kita tidak mengambil langkah-langkah keselamatan yang sepatutnya sekiranya anda ingin tinggalkan rumah. Kalau tidak, ia boleh menjejas segala harta benda yang ada di rumah anda. Fikir-fikirkanlah.


Dapur Basah VS Dapur Kering. Yang Manakah Pujaan Hati?

Dekat rumah pun ada dapur basah dan dapur kering ke? Ya betul tu. Di dapur rumah kita, ada bahagian dapur yang basah dan juga kering ya. Tapi apa bezanya dapur basah dan dapur kering? Mari sini saya jelaskan.

DAPUR BASAH

Kebiasaannya, kawasan atau waktu sebegini, di dapur ia dipanggil dapur basah kerana, kita sedang dalam pre-cooking atau erti kata lain, sesi sebelum ingin memasak. Ia di mana, persiapan-persiapan yang perlu dilakukan, seperti, menyiang ikan, membasuh ayam, mencuci segala sayur-sayuran dan lain-lain. Menggoreng makanan yang mengeluarkan bau yang kuat juga dikategorikan dalam dapur basah. Aktiviti-aktiviti di dapur basah semua ini pasti akan berkecah dan berlecak punya sebab banyak menggunakan air. Tambahan lain, sinki, mesin basuh, pinggan/mangkuk, ketuhar dan dapur gas, juga boleh dikategorikan dalam dapur basah kerana kerjanya lebih banyak tenaga kerja iaitu membersih dan mengemas.

Baik, itu adalah apa dimaksudkan dengan dapur basah. Sekarang, kita pergi kepada apa itu dapur kering.

DAPUR KERING

Jika kita bandingkan dapur basah dan kering, ia sangat jauh perbezaanya kerana dapur kering lebih kepada penyediaan makanan yang senang untuk disediakan. Sebagai contoh, aktiviti dapur kering ini macam membuat roti bakar, memotong sayur/buah-buahan, dan juga memanaskan makanan dalam ketuhar. Peralatan yang ada dalam kategori dapur kering pun seperti peti sejuk, pembancuh kopi, dan ketuhar gelombang mikro.

Jadi, sekarang ini, anda sudah tahu kedua-dua beza dapur kering dan dapur basah. Persoalannya, yang mana anda lebih suka bekerja? Di dapur basah ataupun kering?

Tahukah anda, asam jawa mengandungi pelbagai nutrisi seperti vitamin B, kalium, magnesium, zat besi, kalsium, fosfor, serat dan karbohidrat yang diperlukan oleh tubuh serta berpotensi melindungi diri daripada pelbagai penyakit.

Kandungan karbohidrat dalam asam jawa tersimpan dalam bentuk gula yang banyaknya hampir sama dengan 17 sudu teh. Wow!

NAK TAU MANFAAT ASAM JAWA?

Sebelum ni kita tau asam jawa kita tambah dalam masakan kan, sebagai penyedap rasa. Ada jugak yang suka buat minuman, lagi lagi yang selalu sakit tekak tu.

Tapi, rupanya asam jawa bukan setakat yang cikla nyatakan dekat atas tu, banyak lagi kebaikan dia terutama dalam kesihatan seisi keluarga.
Kegunaan yang paling popular adalah untuk menurunkan suhu badan anak yang demam.

Kalau yang ni memang betul, sebab cikla memang apply dekat anak cikla kalau diaorang demam.

Memang habis satu badan, start dari kepala, celah ketiak, pelipat kaki, badan semua cikla sapu dengan asam jawa yang dah dibancuh dengan sedikit air.

Serius, memang cepat kebah panas badan dia.

Ada jugak yang buat cara ni untuk baby, iaitu ambil segenggam asam jawa lepas tu ramas dalam semangkuk air sebelum air tu dilumurkan atas kepala baby sambil berselawat.

Sama juga cara cikla tadi kan, cumanya cikla tala satu badan. Hihi. Biar cepat sikit turun panasnya.

Dalam masyarakat Melayu pulak, ada yang kata asam jawa boleh bantu melegakan rasa sakit akibat sengatan lipan atau lebah. Caranya, ambil 3 hingga 5 biji asam jawa dan minyak kayu putih secukupnya. Tumbuk biji asam jawa tu sampai halus.

First, sapukan minyak kayu putih tu pada tempat yang bengkak. Tapi, sebelum sapu tu bersihkan dulu kawasan bengkak dengan kain. Lepas dah sapu tu, baru taburkan atau tepekkan biji asam jawa yang dah ditumbuk tu pada tempat yang sama. InshaAllah, rasa sakit akan semakin berkurang.

Hurmm, kadang-kadang, petua orang lama ni memang berkesan kan, terutama untuk jenis yang ringan ringan. So, tak salah kalau kita nak mencubanya. Tapi, kalau sakit berlarutan elok jumpa doktorlah ye dapatkan rawatan lanjut.

Apakah membuatkan kediaman anda kelihatan sempurna? Sudah tentulah rekaan seni dalamannya. Namun bukan itu sahaja yang perlu anda fikirkan. Selain konsep dekorasi tertentu dengan aturan perabot yang gah, sentuhan segar perlu diwujudkan dalam apa jua ruang. Apa yang perlu anda buat adalah meletakkan bunga-bunga segar di dalam pasu yang berpadanan.

Sekiranya anda tidak pasti jenis dan warna bunga yang sesuai, paling selamat untuk anda indahkan ruang di dalam kediaman adalah dengan memilih bunga berwarna putih. Anda boleh kombinasikan bunga putih ini dengan pilihan pasu yang cantik atau aksesori perhiasan berwarna lain. Percayalah, pasti kediaman anda akan kelihatan bersih, cozy dan elegan. #

GODAAN DI RUANG TAMU

Di dalam kediaman, ruang tamu menjadi tempat yang perlu diutamakan. Baik dari segi dekorasi dan pemilihan perabot, kehadiran bunga putih yang dipamerkan di atas meja kopi bersebelah aksesori perhiasan lain mampu mengundang kemesraan. Malah juga membangkitkan aura elegan keseluruhan ruang tersebut. Untuk ruang ini, pilihlah bunga jenis gugusan kelopak besar dan merimbun seperti Lili, Ros, Hydrangea atau Hyacinth putih. Sebaik-baiknya gunakan bunga hidup yang diletakkan di dalam pasu atau balang berkaca telus pandang.

KETENANGAN RUANG BERADU

Bilik tidur yang ringkas mampu tampil lebih mempesona dengan kehadiran bunga-bungaan. Ia juga membuatkan keadaan sekitar menjadi segar dan tenang. Anda boleh menambah kreativiti sendiri dengan meletakkan bunga dalam pasu atau bekas rekaan menarik. Bunga putih seperti Ros, Carnation dan Kekwa dapat juga melembutkan suasana. Bersama bunga tersebut, adun elemen hijau dengan mengubahnya bersama daun paku-pakis.

PENYERI MEJA MAKAN

Seperti juga di ruang tamu, hiasi meja makan anda dengan bunga-bungan segar. Mungkin kelihatan agak kaku jika hanya mempamerkan pinggang mangkuk, sudu dan garfu atau gelas dan cawan sahaja di atasnya. Tambahan pula jika ia berwarna putih, perak atau telus pandang. Tetapi kehadiran bunga akan menambah seri pada ruang ini.

Sebagai panduan, anda boleh gabungkan bunga putih dan warna lain dalam kumpulan bunga yang sama. IMPIANA syorkan anda meletakkan bunga Hydrangea atau Ros dan pastikan bunga digubah lebih tinggi daripada bekas lilin, gelas dan sebagainya.

KAMAR MANDI SEGAR MEWANGI

Bilik mandi atau bilik air antara ruang yang jarang diberikan perhatian pemilik kediaman di negara kita. Kadang kala ruang yang suram tanpa dekorasi menarik ini juga dibiarkan sehingga menyebabkan bau kurang mesra. Tidak kira seringkas mana dekorasi di ruang bilik mandi anda, cuba hadirkan suasana lebih wangi. Bunga putih bukan hanya kelihatan suci tetapi menambah seri ruang ini. Walaupun sekuntum bunga Orkid, Lili , Harum Sundal Malam atau Tuberose mampu mewangikan ruang ini.

SUNTIKAN LEMBUT DI DAPUR

Tidak ketinggalan ruang dapur juga perlu disuntik rasa segar dan tenang. Kehadiran bunga-bungaan putih mampu mewujudkan aura lembut dan lapang. Letakkan jambangan bunga Ros, Kekwa atau Orkid putih hidup pada satu sudut yang sedikit jauh daripada ruang memasak.

IMPIANA mendapat luahan dari seorang pembaca tentang kipas angin yang baru dibelinya rekabentuk moden tapi angin perlahan.

” Kipas siling kawalan jauh semakin perlahan. Pada mulanya saya berpendapat hanya kipas siling dirumah saya sahaja mempunyai masalah ini, rupa-rupanya masalah yang sama terjadi pada kipas siling kediaman adik saya. Kipas kawalan jauh ini tidak berpusing laju dan kadangkala saya terfikir adakah fungsi kipas ini hanya sebagai untuk perhiasan”

Sebenarnya masalah ini berlaku biasanya berpunca daripada kerosakan kapasitor yang terdapat pada papan litar (PCB) yang ada di dalam kipas tersebut. Apabila menanggalkan kipas kawalan jauh yagn bermasalah itu, anda akan menemui PCB seperti dalam gambar dibawah ini.

Pada PCB ini, terdapat dua jenis kapasitor, iaitu kapasitor start dan kapasitor run yang mana saiznya lebih besar daripada komponen elektronik yang lain yang ada pad PCB tersebut. Kapasitor start berwarna hitam manakala kapasitor run pula berwarna kuning atau coklat. kapasitor start inilah yang sering menjadi punca kepad masalah kipas perlahan dan tidak berpusing. Sekiranya anda dapati kapasitor run menggelembung, ganti juga kapasitor tersebut. Tanggalkan kapasitor daripada PCB dan gantikan dengan yang baru. Pastikan kadar voltan kapasitor baru adalh lebih baik daripada 400VAC dan mempunyai nilai Farad yang lebih kurang sama dengan asal.


Jenama SHARP kini BERSATU “TRULY AQUOS 8K, TRULY ASIA MALAYSIA”

Dalam semangat Lawatan Malaysia 2020, SHARP dan Tourism Malaysia melancarkan pengeluaran yang dinantikan iaitu Aquos 8K, Truly Asia Malaysia’ untuk menawan pelancong
di seluruh rangkaian luas SHARP, baik di dalam dan luar negara. Bercakap di majlis itu, Timbalan Ketua Pegawai Eksekutif ASEAN dan Pengarah Urusan SHARP Robert Wu, berkata, “SHARP teruja untuk mempromosikan Malaysia ke mata dunia melalui kerjasama kreatif dengan Tourism Malaysia. Malaysiayang mempunyai hutan hujan yang indah, orang yang ramah, seni bina yang unik, serta pulau-pulau yang menawan membuatkan ramai pelancong tertarik.

Apa yang membezakan ‘sebenarnya Aquos 8K, Truly Asia Malaysia’ adalah kehadiran Teknologi 8K yang menangkap setiap mikro-butiran dan momen dan membentangkannya kepada penonton dengan cara yang sama seolah-olah mengalaminya dalam kehidupan sebenar.

SHARP gembira kerana dapat menyokong Pelancongan Malaysia dan melengkapi usaha mereka untuk meningkatkan minat di kalangan pelancong, terutamanya bakal pelancong yang juga pelanggan di seluruh rangkaian SHARP global. ”

Pasukan pengeluaran mencipta dua video, dengan tempoh dua minit setiap satu, bertemakan,
‘Menakjubkan’ dan ‘Kepelbagaian’ untuk mewakili ciri-ciri Malaysia. Proses ini mengambil masa kira-kira 240 jam dalam tempoh 20 hari dalam pengeluaran dan 16 hari selepas pengeluaran.
“Malaysia terus menjadi budaya yang bercampur dengan campuran bandar dan alam semula jadi yang mempesona. Ia lebih menarik untuk melihat ke hadapan secara visual melalui lensa teknologi baru.

Di tengah-tengah cabaran semasa yang dihadapi oleh sektor pelancongan hasil daripada wabak COVID-19, SHARP tetap optimis. Dengan mengambil langkah untuk menubuhkan pemulihan pelancongan.

SHARP dan Tourism Malaysia bersedia untuk menawan hati penonton dengan kerjasama ‘ Truly Aquos 8K’, Truly Asia Malaysia ‘.

(keempat dari kiri) Kementerian Pelancongan, Kesenian & amp; Budaya Malaysia, Setiausaha Agung, Dato ‘Dr. Noor Zari Hamat, dengan (dari kiri) Pengarah Kanan Tourism Malaysia, Bahagian Pengiklanan, Manoharan Periasamy; Timbalan Ketua Pengarah (Perancangan), Zulkifly Said; Timbalan Ketua Pegawai Eksekutif Perniagaan dan Pengarah Urusan ASEAN, Sharp Electronics (M)Sdn Bhd, Robert Wu; Sharp Corporation Pegawai Eksekutif Eksekutif, Ketua Pejabat Presiden, Ketua ASEAN & amp; Perniagaan Oceania, Yoshihiro Hashimoto; Sharp Electronics (M) Sdn Bhd, Timbalan Pengarah Urusan, Ting Yang Chung, semasa pelancaran ‘Sesungguhnya Aquos 8K, Truly Asia Malaysia’ video.

Bagi anda yang berhasrat ingin membeli sebuah rumah baharu khususnya di bawah projek perumahan dengan pemaju, ada beberapa perkara penting yang perlu anda tahu sebagai seorang pembeli sebelum membuat keputusan untuk membeli kediaman tersebut.

Maka oleh itu, dalam episod Tip Impiana kali ini kami bawakan tetamu jemputan istimewa iaitu Cik Amaliena Mazlan yang merupakan salah seorang Perunding Hartanah dari MATRIX Concepts Holdings Berhad bagi berkongsi tip tersebut bersama para penonton.

Ketika sesi temu bual bersama hos segmen Tip Impiana, Raff dan tetamu jemputan telah memaklumkan ada beberapa perkara yang penting sebagai pembeli harus tahu sebelum mahu membeli rumah baharu dengan pemaju.

“Apa yang saya kongsikan ini sebenarnya adalah perkara asas yang pembeli harus tahu terutamanya kepada mereka yang pembeli rumah pertama yang masih tidak tahu beberapa perkara penting yang wajib anda tahu.

“Pertama sekali, anda perlu tahu mengenai pemilihan lokasi kediaman anda. Maksudnya di sini, anda perlu tahu di mana lokasi projek perumahan anda itu bakal dibangunkan dan sebagai pembeli anda kena tahu rumah yang anda mahu beli itu berada di lokasi mana dan sebagainya.

“Ini kerana sebagai pembeli anda kena tahu jarak dari lokasi perumahan anda ke tempat-tempat kemudahan awam seperti hospital, kedai ke tempat kerja dan sebagainya.

“Mengapa saya kata lokasi ada perkara pertama yang penting wajib anda tahu ini kerana kita lihat potensi projek kawasan perumahan kita itu sebab kita bukan beli rumah semata-mata, tetapi kita beli dengan persekitaran kawasan perumahan itu sekali,” jelasnya.

Sekiranya anda ingin mengetahui maklumat lanjut mengenai perkara yang penting wajib anda tahu sebagai seorang pembeli rumah baharu dengan pemaju, anda boleh tonton video penuh pautan di bawah;

Mesti ada di segelintir di kalangan anda yang masih belum mengetahui atau mengenali dengan lebih dekat dengan hotel Courtyard by Marriot yang telah dibangunkan di sekitar bandar Setia Alam, Selangor.

Bagi yang tertanya-tanya dan ingin tahu, untuk maklumat anda Courtyard by Marriot ini adalah sebuah hotel terbaharu yang telah dibangunkan di lokasi betul-betul bersebelahan dengan pusat membeli-belah Setia City Mall.

Courtyard by Marriot Hotel ini telah mula beroperasi sepenuhnya pada tanggal 8 Disember yang lalu. Tempat penginapan bertaraf 4 bintang ini telah mempunyai sebanyak 225 buah bilik yang dilengkapi dengan rekaan dekorasi hiasan dalaman yang serba cantik dan moden.

Bukan itu sahaja, kesemua bilik tempat penginapan ini dilengkapi dengan sistem teknologi terkini seperti televisyen pintar, meja kerja pelbagai fungsi, pengecasan wayarles dan berbilang soket pengecas USB serta akses internet berkelajuan tinggi.

Baru-baru ini, IMPIANA telah berkesempatan untuk singgah dan merasai sendiri pengalaman penginapan di Courtyard by Marriot Hotel yang begitu mengujakan dan menyeronokan.

Ketika kunjungan IMPIANA di sini telah berpeluang untuk menginap dua jenis bilik iaitu Executive Suites dan Deluxe Room yang memperlihatkan dekorasi hiasan dalaman yang berkonsepkan moden kontemporari. Tetapi sebelum itu, jom kita lihat dahulu ruang menunggu atau Lobby di Courtyard by Marriot Hotel, Setia Alam ini yang sememangnya begitu mewah sekali!

Untuk maklumat anda, bagi kategori bilik penginapan Executive Suite adalah merupakan bilik penginapan yang terbesar di sini. Setelah anda masuk di pintu utama bilik, anda akan melihat satu sudut ruang tamu yang tersergam indah dengan kelengkapan perabot sofa dan langsir tingkap yang sangat cantik bersama televisyen pintar paparan skrin bersaiz 65″.

Di sebelah ruang tamu, terdapat lagi satu bilik yang merupakan bilik tidur yang dilengkapi dengan sebuah katil bertilam empuk saiz King serta sofa berbentuk ‘L’. Apa yang menariknya lagi, bilik tidur ini juga dilengkapi dengan sebuah lagi televisyen pintar paparan skrin bersaiz 55″.

Tak lengkap rasanya bilik penginapan jika tiada kamar mandi yang cantik dan mewah, betul tak? Executive Suite mempunyai sebuah bilik air yang sangat besar dan dilengkapi dengan tab mandi dan ruang singki berkembar sangat cantik. Ini kerana, bilik mandi ini telah mengenakan tema konsep jubin batu marmar bercorak kelabu gelap.

Jom kita lihat pula kemudahan yang disediakan di Courtyard by Marriot Hotel ini, memandangkan ia merupakan sebuah hotel yang bertaraf 4 bintang, ia dilengkapi dengan kemudahan seperti Grand Ballroom, bar, bilik mesyuarat, kolam renang, bilik sauna, gimnasium dan restoran.

KUALA LUMPUR: Berikutan peningkatan kos sebanyak 1.35 sen/kWj, kerajaan memutuskan kos itu dilepaskan dalam bentuk surcaj “kos tak berimbang” (ICPT) kepada semua pengguna bukan domestik di Semenanjung Malaysia bagi tempoh 1 Julai hingga 31 Disember ini.

Suruhanjaya Tenaga (ST) dalam kenyataannya hari ini berkata, kerajaan turut menetapkan surcaj ICPT tersebut dikecualikan kepada semua pengguna domestik bagi tempoh sama.

“Pelarasan ICPT ini tidak melibatkan pengguna domestik dengan penggunaan elektrik tidak melebihi 300 kWj.

“Bagi pengguna domestik dengan penggunaan elektrik melebihi 300 kWj, mereka akan mengalami penurunan atau kenaikan yang minimum dalam bil elektrik, iaitu dianggarkan antara RM0.09 dan RM4.89 sebulan, dengan mengambil kira pelaksanaan kadar 0% cukai barang dan perkhidmatan (GST) yang bermula 1 Jun 2018,” katanya.
Menurut ST, ia berikutan persetujuan kerajaan untuk meneruskan pelaksanaan kerangka kerja kawal selia berasaskan insentif bagi penetapan dan pelarasan tarif elektrik Tenaga Nasional Berhad (TNB) bagi tempoh kawal selia 3 tahun yang ke-2, bermula 2018 hingga 2020.

Di bawah IBR, tarif elektrik mempunyai 2 komponen utama, iaitu tarif asas yang tidak berubah dalam tempoh kawal selia IBR dan ICPT dalam bentuk rebat atau surcaj dalam tarif pengguna yang dilaksanakan setiap 6 bulan.

Menurut ST, ICPT untuk melepaskan apa-apa kos tak berimbang, iaitu perbezaan antara kos sebenar bahan api serta kos lain penjanaan yang didapati munasabah dan di luar kawalan TNB dengan kos unjuran yang diguna pakai dalam penetapan tarif asas bagi tempoh 6 bulan sebelumnya.

Bagi Januari hingga Jun 2018, suruhanjaya itu berkata, harga arang batu meningkat kepada AS$91.66/setan metrik berbanding harga diunjurkan dalam tarif asas, iaitu AS$75/setan metrik.

Kenaikan bagi tempoh 6 bulan pertama 2018 ini merupakan faktor utama menyebabkan kos penjanaan sebenar meningkat sebanyak RM698.19 juta bersamaan 1.35 sen/kWj.

Dalam pada itu, katanya rebat tarif elektrik sebanyak 1.52 sen/kWj yang diberikan kepada semua pengguna di Semenanjung Malaysia dalam tempoh 6 bulan terdahulu akan ditamatkan mulai 1 Julai ini.

Selaras dengan itu, rebat tarif elektrik sebanyak 1.20 sen/kWj yang diberikan dalam tempoh terdahulu bagi pengguna elektrik di Sabah dan Labuan turut ditamatkan mulai 1 Julai 2018, kata ST.

Katanya, kerajaan turut memutuskan pelaksanaan IBR di Sabah dan Labuan yang sepatutnya bermula 1 Julai 2018 ditangguhkan sehingga 1 Januari 2019.